Nihin ah CDF-Matupi nih Ralhrang 5 an Thah Hna, Anung in 2 An Tlaih Chap Hna\nNihin ah Matupi-Paletwa karlak The Bwe ah hmunkhuar mi ralhrang le CDF-Matupi karlak ah zing suimilam 7:30 ah kahdohnak achuak I, ralhrang minung 5 an thi I, atlawmbik 10 hliam an tuar. Matupi-Hakha karlak Phanaing le Ngalaing khua karlak ah ralhrang le CDF-Matupi karlak kahdohnak achuah rih. CDF nih ralhrang minung 2 a nung in kan tlaih hna tiah cathanh an chuah. Kahdohnak hmunhnih ah hin CDF lei athimi le hliamtuar kan um lo tiah an ti. THT\nBIDEN ASUNG – President Biden nih order achuah ning ahcun, siangcachimtu hna cu an dihlak in vaccine an Ichunh dih hrimhrim awk a si. Mah order hi January 31, hi adonghnak asi lai I, cu hlan hrimhrim an vaccine an ichunh dih awk asi tiah ati. Culawng asi lo, company riantuantu vialte zong vaccine ichunh dih ding in nawl achuah rih. Cun, Covid zawtnak hi a zualnak hnga lo ngakchia kum 2 asimi zong nih mask hman ding tiah ati. Mah nawl achuahmi cu US ramchung states 24 nih an duh ti lo caah Biden cu states 24 I siangcachimtu hna nih taza an cuai. Nihin ah Lousiana Federal Judge Terry Doughty nih biachahnak a tuah cang.\nAtimi cu US ram cu Democracy a si bantuk in State kip nih State zulhphung le duhnak hi abiapi. Cu caah US ram states 24 ah siangcachimtu hna nih compolsary in vaccine ichun u tiah President order cu pompiak asi lo, state mipi duhnak cu cohlan le pompiak an si tiaha ti. Federal Judge Terry hi Donald Trump nih rian a rak khinhmi pa asi. Rep. Nicole Malliotakis, R-N.Y., nih President Biden cu fak taktak in a phomh. Atimi cu, Biden nih hin President candidate a rak ngeih lio ah khan, Americans mipi sinah tuah dingmi le tlamtlinh dingmi thil tampi bia a rak kamh hna.\nNain US dirhmun ka cuanh tikah Biden nih a biakamnak atlinhmi hmuh awk a um rih lo. Donald Trump nih a tuah awk a theih ti lomi US ramchung Covid zawtnak rai cu chikhatte chungah ka donghter lai tiah biakamnak arak tuah. Nihin US dirhmun cu zawtnak a karh chin ching cang. Saturday nikhatte chungah kanmah New York chungah zawtnak thar ngeimi 85476 an um/New York set a record of 85,476 cases on Saturday an um. Cu cu maw Covid zawtnak tei cu asi kun hnga tiah a ti. Atu hi US ramchung covid zawtnak khuaruahhar bakin a tam than. Biden a thinphang, abiakam bantuk in a tei kho ti lo caah Vaccine ichunh dih hrimhrim dingin nawl achuah lengmang nak asi.\nPastor Lian Chawn: Kan Inn Aciam Dih Ruangah Dothlennak ah Aa Telmi Cungah Mawhchiatnak Pakhat Hmanh Ka Ngei Lo →\n← Thantlang Khua Khrihfa Upa Khuazeidah Nan Um Dih…


Lung A Fak Hringhran, Tanghra A Ong Mi Pa Ti A Leunak In Hmuh A Si Lo – Chuncha News\nAugust 9, 2020 Kawlram pumpi Nihin Tanghra ong cazing thawngpang kan theih cio cu aa lawmna, a tapna, a nina tiin thinlung a kan tuai tam cio lio a si. Kawlram caah cun tanghra ong hi a sunglawi taktak mi le minung sinak i chuahnak lampi tawh pakhat a si caah a ho poah nih kan sungsak i ong mi cazin ah ka tel maw ti hi zoh lo awk a tha lo mi a si. Cheukhat cu an result a chuah lo ruangah mah le mah nung i lak tiang tampi a chuak tawn i nunnak a lami zong thawng kan theih lengmang hna.\nCheukhat ve cu lawmhnak au thawng he chungkhat le rualchan hna nih an vung hrawm hna i, zei hmanh nih tluk lo in lawmhnak mitthli a luan i an I nuamh. Minung phung cu a hei si ve ko. Chinmi chung in tukum tanghra mi tampi an um ve caah awmhpi an phu cio. Kan Chinram caah hmailei suttung bang dir khotu ding s ihram ko hna she ti hi kan duh piak ngai hna.\nCu lio ah nihin ah tanghra a ong ve mi pakhat cu Taw- Naw titlaser (ေတာေနာ္ေရတံခြန္)ah ti a leuh nak in a tlau tiah thawng theih a si. Tanpi tu pawl hna le fire man pawl nih suimilam 1:00 pm in 4:00 pm tiang an kawl i an hmuhlo ruangah an ngol tak chung tiah thawng theih a si. Credit: Ko Htaik\n2020 Thimnak Ah Nan Party Tling Nan Duh Ahcun Mi Zei Sin Ah Dah Campaign Tuah Ding Ti Hi An Biapi Ngai


Breaking News! Rallokap Karlak Ah Buainak Faak A Chuak, MAH Kawlram Ah A Tlung Ngam Ti Loh – Hakha Cherry\nBreaking News! Rallokap Karlak Ah Buainak Faak A Chuak, MAH Kawlram Ah A Tlung Ngam Ti Loh\nBreaking News! Rallokap Karlak Ah Buainak Faak A Chuak, MAH Kawlram Ah A Tlung Ngam Ti Loh.\nMin Aung Hlaing cu Russia a kalnak in Kawlram ah tlung ngam ti loin Moscow in Begishevo a phanh ah a Russia lei a kir tthan ti si. Mah a kirmi hi a ruang tampi in an chim cio. Cheukhat nih a zunthlum san tuk caah a kirmi si an ti. Cheukhat nih Covid a ngeih caah a kirmi si an ti. Nain thil fiang ngaimi cu zahan 26 June 2021, zinglei suimilam 3:15 hrawng ah Min Aung Hlaing nupi in Soe Win nih a kulh tiah thawng theih a si.\nNaypidaw le Yangon ralkap zung paohpaoh ah rallokap pawl a bu le tom in an um hna ti Cucaah Min Aung Hlaing hi Soe Win nih tlaih a timh caah Kawlram ah kir ngam ti loin Russia lei a kirnak hi si lai tiah an zumh bikmi si. A ruang cu Soe Win nih Min Aung Hlaing nupi in a kulhtermi hna le Naypidaw le Yangon hrawng ralkap tamtuk te an i chawh leh ning ruah ah Min Aung Hlaing hi tlaih an timh cang timi si fiang ngai ko tiah an langhter. Zunthlum le covid cu si lai lo. Kawlram kir a ngamh ti lo caah Russia ah ai duup tthannak si ko lai timi hi zumbikmi cu si.Credit the chin media\nAdang relthan:Ralhrang Nih Ni 14 Kahdaih Hnatlaknak An Buar.CDF-Mindat le ralhrang karlak i ni 14 chung kahdaih hnatlaknak an buar i June 26, tuzing ah Mindat-Matupi lam mengtung No.16 hrawngah kahdohnak an tuah than tiah theih a si. Cuka hrawngah bomb le meithal puah thawng theih a si.\nAtu tiangah a thimi le hliam a tuarmi theih a si rih lo, CDF-Mindat nih zohfiannak an ngeih cuahmah lio a si.\nNi 14 kahdaih hnatlaknak an tuah hnu nithumnak ah atu bantukin ralhrang lei nih an buar hi a si.Chin World\nBochanmi Kan Pa Rev. Khua Rul Nih Mual A Kan Liam Tak Hoi Ai


Kawlram Lei Minung Hna Caah Thanchonak Lam A Um Lo - News and Media\nThlanglei Ram hna nih Facebook akan tuah piak, Mob-ph zong akan tuah piak, A Sinain an mah hna sin ah nihin ni tiang Ca-Uk an zuar lio, Literature atha deuhdeuh, Bookroom atam chinchin, Catialtu atam chinchin, cu hmanh ah thil tampi an ser/ an tuah thiamnak asang chinchin, an thangcho cuahmah fawn, kathei cang, kathiam cang, katuah khawh cang, ka rum cang, ka ngei cang, ka fiam cang an ti bal lo Tangdawr le tawi dawr nun he asi.\nKawlram, Chinram ah cun, Bookroom ah carel mi hna cu Pension cangmi le Foreigner hna long an si, Bookroom tibantuk hna cu khuachia tih bantuk in kan tih ko, Ca-Uk hlan nak hme tete hna zong Ar le Vate tlau cang bantuk asi, Riantuan zong ah, Sawlet lei ah kan kal, Atu ah hin atam bik Dawr hna cu, Second-hand dawr, Repair/remhnak dawr sihawi, Ca-Uk.\nCatial, Cachuah hna zong amiak a um lo tiah phitdih a si hawi. Catialtu hna zong amin longte theih asi ko. Rumnak ding ah Lam athla rih, Mino hna vun zoh hmanh, Ni fatin tein Mob-ph- tong nak ah thil dang caah can kan ngei lo, click..off..Open..mah cu an rian bik asi ko, Carel lo in mobile, riantuan lo in mobile, cacawnnak ah mobile, um kalnak ah mobile, lennak ah mobile.\nBus le motor chung ah mobile, ih khun cung ah mobile, Ek in zong ah mobile. Thaizing Niceu ah mobile, mi nih atuah cia mi mobile hmanh ah kan buai ko cang, mah ruang ah cun, carel lo, fim lo, rum lo, ngei lo, theih fawn lo, thiam fawn lo, theih kau nak atlau dih ko cang, ram dawtnak le miphun dawtnak ngeih kho ti lo in mobile nih kan thluak alak dih cu cu kan dirhmun asi.\nAthat lonak bik cu, Hawi, Chunglei, Tuanpi mi, Kadang ah um mi, Nungak/tlangval zuk zoh, video zoh, acan ah ni pah. Acan ah sik pah, Acan ah zai pah, Acan ah hlasa pah, Acan ah mah calbenh, mah hna vialte nih cun, zei hmanh minung caah thatnak le ruahnak a pek bal lo, mihrut bantuk in it/tho/ei/din hna cu akarlak te ah hman asi, Online carel tu hna nih.\nSantlai huha lo mi, an zoh video le film hna cu an mit thlam ah alang peng, rian tuannak ding Interview an tuah, bia hal mi phitding zeihmanh an thei tilo. Ca an rel lo ruang ah zei poh ah asung tinak asi. Kawl Calendar AD zong thei hlah, President hmasa zong thei hlah, ram chung population zong thei hlah, zei hmanh hi fiang in thei mi angei lo, Knowllege lei ah thei mi angei fawn lo.\napoituk mi thil asi, mah caah cun atu tiang kan ram dirhmun atu bantuk hi asi rih ko e, America ram chung idoh/kahnak zong thei lo. Gult raldoh lio can zong thei lo, Arap le Israel idohnak zong thei lo, Midle East konglam zong thei lo, Jeruslem kong zong thei lo a poi ko.


Ronaldo: Messi He Kan i Pehtlaih Ning a Tha Ko, Hmun Khat Belte ah Kan Eiding Ti Rih Lo\nHomeUncategorizedRonaldo: Messi He Kan i Pehtlaih Ning a Tha Ko, Hmun Khat Belte ah Kan Eiding Ti Rih Lo\nSeptember 1, 2019 CNJ Uncategorized\nUEFA Player of the Year 2019 laksawng peknak puai Messi le Ronaldo\nEurope kum khat chung bawlungchuih thiam bikbik pawl laksawng peknak (UEFA Player of the Year 2019) an tuah lio ah Messi, Ronaldo le Virgil Van Dijk cu aa thlang in hmaisuang ah an thu hna.\nA thaim bik laksawng pek lai ah an pathum in nu pakhat nih bia a hal cio hna. Cu biahalnak ah cun Ronaldo nih Messi he an i pehtlaih ning a tluan kong le atu bantuk in vawleicung bawlung tuanbia hraap khat aa tel khawh ruang ah a lunglawmhnak kong a langhter.\nRonaldo nih, “Messi he atu bantuk laksawng peknak puai ah hin aluancia kum 15 in kan i tong zungzal cang. Atu bantuk thil sining vawleicung bawlung tuanbia ah a um ti hnga maw ka ti–a zungzal in kan pahnih peng atu bantuk in i ton hi a fawi ve hrimhrim ve lo. Kan pahnih karlak ah a thami le a tluangmi pehtlaihnak kan ngei ko. Zaanriah belte hmun khat ah kan dum ti bal rih lo, hmailei ah a si kho telai tiah kaa ruahchan,” tiah a chim.\nRonaldo nih lungthiang tein “Zaanriah belte kan dum ti bal rih lo” tiah a vun chim lio ah mizapi lunghmui in an ni i, zapei an beng.\n“Spain ah ka rak chuih lio kha ka ngai tuk ko. Messi he kum 15 chung bak kan i zuam cang. Cucu thiltha ngai a si ko. Bawlung tual chung kan i ton zong ah ka en, a ka en ve ko. Cucaah, vawleicung bawlung tuanbia hraap khat ah atu bantuk in kaa tel hi a tha ngai tiah ka ruah ko. Atu ah hikahin kei ka um bang in Messi zong a um ve,” tiah a chim.\nSeptember 23 ah Italy ram, Milan khua ah tuah dingmi FIFA Ballon d’Or 2019 laksawng peknak zong ah Messi le Ronaldo an i tong thotho lai. Ballon d’Or 2019 Top 10 cazin chung ah Messi le Ronaldo hi an i tel thotho.\nFIFA Ballon d’Or 2019 Top 10 ah aa telmi hna ahote dah an si timi le aho nih dah a co lai tiah an zumh bik timi theihhgalh ve na duh ahcun hika LINK hi hmet law Laica in rel ve.\n2019 FIFA Best Player Pahra Cazin ah Messi, Ronaldo, Virgil Dijk an Tel Thotho


VIDEO, THANTLANG JMBC LIVE THLAH LIO AH KHUARUAHHAR THIL A CHUAK – The Chinlung Post\nJanuary 5, 2021 admin Local News 0\nA video kan vun thil chih thatein rak ngai cio hmanh uh, khuaruahhar taktak thil pakhat cu asi ko. Aw hrimhrim hi a khum taktak. Bia a chim cuahmah lio mi zong alau ngaingai timi a video in hmuh khawh asi. Tutan Thantlang JMBC live an thlah lio ah aw achuak mi cu atang bik ah a video in kan vun thil. Khuaruahhar taktak pakhat cu a si hrimhrim ko.\nCabia dang. Covid-19 Si Hnu Laitlang In Yangon Karlak Motor Cit Man A Tam Kho Tuk. Vawlei cung Zawtnak tihnung Covid nih kan kawlram zong biatak tein a van kan den ve tikah khualtlawn zong phihkham a hung si lengmang.Thilphur motor zong cu laitlangin manlay kar hna kham a hung si, asinain Laitlangah thilman cu ruah ning bantukin a kai lemlo. A liamcia harnak ton lio i laitlang chawdawr pawl nih mah miaknak hnuh duh in mipi thil cawtu hna thilman kaiter ruangah harnak an rak tonmi bantuk cu a si ti ruamlo.\nLaimi zong kan lung hung fim chin lengmang i thangchiat lai zong kan phang si cang. Hihi Laimi Media thawngzamhtu an rak um a thatnak kan hmuhkhawhmi pakhat ah ai tel vemi a si.Tutan hakha le yangon kar motor citman minung pakhat ah 150000kys a phakmi cu khuaruah har si, tuan deuh ahkhan 100000, 2020 lio ah hei ti ko u sih, a si, nain 2021 thlathok ahcun 150000 a phan cang. Hi ti lawmmam in motor cit man a kai hi covid ruangah a si ko ti fiang.\nEmergency-herhtukmi caah an kal vemi si i, lampi ah motor ngeitu nih cozah zung ngsk pawl he an i pehtlaih ning ai phundan caah si lai ti hi zumh cio si.Motor ngei pawl hi mawhphurh awk si an si ruamlo tiah mitampi nih an chim, an lainak a ruang hi kan boruak thatlo caah hin si bik ko.Hlan ahcun Hakha le Manlay, yagon kar ahhin 70000 hrawng hi a dih sinain atu ahcun boruak thalo kan ton caah 150000 a phaknak si si. Credit: The Thantlang Post Nework\nVAN TAWNG BAK SI KO, ZAPI CAAH CUN I CIT KHAWH DAWH SI TI LAI LO DAH


Minister Thar U Soe Htet Nih Hluttaw Ah Biakamnak A Tuah Cang – THE CHINLAND POST\nMinister Thar U Soe Htet Nih Hluttaw Ah Biakamnak A Tuah Cang\nSalai Ngun San Aung| 2018 May 31| Chin ramkulh municipal, electric and industry minister Salai Isaac Khan airawl ah Myanmar ramkomh president tuanvo peknak in Chin ramkulh hluttaw nih minister caah fehtermi U Soe Htet cu May 30, ramkulh hluttaw tonpumhnak ah biakamnak a tuah cang.\nSipin minister hlun Salai Isaac Khen nih ka rian ka tlamtlinh lo caah dinhnak nawl rak ka pe uh tiin ca a tialmi cu Myanmar ramkomh President nih phungning tein April 17 ah dinhnak nawl onhnak ca a chuahpiak. Cu hnu in ramkomh president nih May 25 ah U Soe Htet cu Chin ramkulh sipin minister tuanvo a pek. Chin ramkulh hluttaw nih May 28 ah fehternak an tuah i zung zong a kai colh. May 30 hluttaw tonpumhnak ah phungning tein zulh ding le upat awk phungphai le sining pawl kong ah biakamhnak a tuah cang.\nPaletwa peng mi U Soe Htet cu ralkap reng in Duh Bohmugyi tiang a phanmi a si i Chin ramkulh Minister rian pek a si hlan ah ramkomh Amyotha Hluttaw ah Deputy Director a tuanmi a si.\nU Soe Htet cu Paletwa min in Me Luh tiah a min theihmi a si i 1983 in ralkap a luh hlan ah Chin Sianghleiruun cawlcanghnak zong ah a rak i telmi a si. Cun atu lio hi Naypyidaw i Chin Miphun Ni tuahnak Committee ah haotu a tuan lio a si tiah kan theih.\nChin ramkulh hluttaw ah U Soe Thet a min chuahpi a si lio ah NLD party in MP panga nih duhlonak langhternak caah caankhat chung hluttaw hluttaw tuahnak in leng ah an chuak. NLD party in MP a tlingmi chung ah minister a tuan kho ding kan tampi ve ko. A lenglei mi thiamsang laak a hau lo an ti. Hi ruang ah Chin ramkulh Chief Minister le hluttaw Speaker thiltuahmi cung ah NLD party in MP cheukhat an lung a fak, thleidannak an tuah a si tiah an ti.\nPrevious Yazagyo Dam Nih Kalay Khuapi Electric Mei A Pek Khawh Cang Lai\nNext Kanpetlet Peng NLD Nih Thimnak I Cuh Loin Duhlonak Langhter An Timh


Authors: Amīr Khusraw Dihlavī and Amīr Khusraw Dihlavī, ca. 1253-1325 / Repository: Walters Art Museum / Language: Persian - Colligo Search Results\nYou searched for: Authors Amīr Khusraw Dihlavī Remove constraint Authors: Amīr Khusraw Dihlavī Authors Amīr Khusraw Dihlavī, ca. 1253-1325 Remove constraint Authors: Amīr Khusraw Dihlavī, ca. 1253-1325 Repository Walters Art Museum Remove constraint Repository: Walters Art Museum Language Persian Remove constraint Language: Persian


Lal Biak Kim cu Profession Fight Ah Ai Tel Lai: Chin (Lai) Keipi! | THE CHIN EXPRESS\nLal Biak Kim cu Profession Fight Ah Ai Tel Lai: Chin (Lai) Keipi!\nCHIN, Boxer _ Chin (Lai) boxer lak i laar bik ai ti ngamtu NT Lal Biak Kim nih professional in ai thongh/tthua lai. Pathianni zan ah Delhi tlangval Vimal Kumar he an in tawng lai. Boxer L. Biak ai langh nakding cu Warrior Boxing Series ti a si. Marine Boxing Pro Promotion i tthuatnak ahhin teitu a si ttheu lai tiah ruahmi a si.\nBiak Biak nih, “Ngandamnak ka ngeih i thongh zuamnak ah teitu ka si khawh naklai thla ka campi u,” tiah Valaini thawng thanhnak ah nawlnak a ngei.\nTuai no boxer Navy Boxer a rak simi Biak Biak nih hin LPS pro fight in Chin mipi theih a hlawh i, 2015 ahkhan Indian Navy, Indian Army, Indian Airforce le Railway in sawmnak a rak hmuh; Navy ah a lutbeh.\nBiak Biak hi Siaha District Niawhthlang khuami, Lai pacal bak a si.\nMizo nih a mindin ah NT an ti i, kannih nih BB ti ve ko usih, Navy a luh hnu hmanh ah a sunglawimi minthatnak a co. Cu lakah a lang khunmi cu June 8 world number 1 le Olympic champion Hasanboy Dusmatove teitu a si kha a si. Indian media ah a hung laar ngai i, media meh thaw bik cu Siaha boxer ti hi a si.\nJune 6, 2019 ahkhan a pa nih a zawtnak ruangah a rak thihtak. A fapa caah a biarochiah cu profession boxer si hi a si. Cu ti cun VN Promotion he pehtlainak ngei i South Korea ah training ngei dingin a rak kal. Chin keipi KK nih hin South Korea a um lioah WBC Asia minthatnak ngeih kha ai tim ko nain pulrai ruangah a duh bangin a si kho lo.\nS. Koea in a hung tlun hnuah Marine Pro Boxing Promotion he an ttuantti colh. Chin keipi tiah mindin pekmi nih hin a hiar bangin Vimal Kumar he an i tawng lai.\nAn i thongh nakding hmun cu Marine Centre Navi Mumbai a si. Fite.tv, fite app le MMA India show Facebook page ah live in zoh khawh a si lai. Pathianni 6:00 in an i tawng lai, a voiruknak ah ai tawng ding an si caah 6:00 hnu lawngah KK tuai no hi a hung hrum thluahmahte lai. Atu hi Aizawl ah timhlamhnak a ngeih lio a si.\nA rak luhka cun dumbbell cawknak hmanh a rak ngeih lo caah lungtum i put in a rak tli lenmi a si. A bawmchantu Dr. Muan Pui le a thazaang le sining zohkhentu Biak Zual sinah lawmh bia a chim. Teinak a hmuh a si cun February ah Warrior Series final round ah ai tawng tthan lai. Marine Pro Boxing ngeitu Devraj Das zong nih hi khawh in BB hi WBC asiloah WBO Asia title ngeih khawhnak dirhmun a phanh khawh naklai kai zuam lai a ti.\nCHIRHCHAN: Vanglaini (Mizo)


R.I.P : Mindat CDF in Salai Ling Zaw Om nih nunnak a pek – Buanchukcho\nMindat CDF in Salai Ling Zaw Om nih nunnak a pek\nJune 8, SAC ralkap le CDF-Mindat kahdohnak ah CDF lei in kum 18 hrawng a si mi Salai Ling Zaw Om nih nunnak a pek. “Tuzing zinglei ah Mindat in meng 10 tluk a hlatnak, Phayarsakhan khua pawng ah kahdohnak a um. SAC ralkap lei nih hriamngan an hman,” tiah tuanvo ngeitu pakhat nih a chim. June 8 tiang ah Mindat CDF in minung 22 nih ram le miphun ca ah nunnak an pek cang. The Hakha Times\nKeimah Nakin Miphun Na Dawt Deuh Tiah Kan Hnahchuah Ngam Lo


Mi zaw nih an ka herh lio asi tin dinh duh loin ,Myanmar siibawi cu COVID-19 in UK ah anunnak aliam … – Vaurawng\nMi zaw nih an ka herh lio asi tin dinh duh loin ,Myanmar siibawi cu COVID-19 in UK ah anunnak aliam …\nCOVID-19 zawtnak ruangah Myanmar mi Doctor thiamsang pahnih cu UK ah an nunnak aliam cang .A pakhat nak cu pension la cang mi asinain mizaw azohkhenh nakah hmai huh an pek atlai deuh caah virus an chawnh i COVID-19 in anunnak aliam.\nA tu pahnih nak zong UK ,Great Western siizung ah Professor tuantu Doctor Thaung Htike asi .\nKum 65 simi Doctor Thaung Htike cu a tuannak siizung hi khua te lei deuh asi caah mizaw zong atam tuk an si lo . Minung 3 hrawng tin an rak kai .\nAhram thawk ahcun PPE zong zatawk in an ngei lo . Asinain achawnh mi an tam deuh hnu ah PPE an pek hna i tha tein an i hrukaih .\nApril 9 ah a rian in arak tin i ataklin . A zawt ning cu voidang dam lo he akhat lo tin achungkhar nih an chim .\nA zawt pah in arak tin pah ah kawl pathian chiah ding pangpar zong arak caw pah tin a fanu May Thi Htike nih achim .\nCOVID-19 sining apiah cang ..ataklin , chungtlik , ahlan ah zunthlum le ril fah zawtnak ngei mi asi .\nA zawtnak thing nih athawh mi ah kan ruah . A hnu ah virus sining asi kha fiang i mizaw phor motor kan auh . Kan umnak ahlat caah an phaknak dingah nazi 2 rau ding an si . Kanmah tein siizung kan kal .\nA thih hlan ah thaw chuahnak seh he ni 25 a um . A hram ahcun athi zong tha, cuap le kal zong atha caah zei si hmanh pek loin adam lai tin kan ruah .\nApril 17 ah ICU khan ah an thial . Ka fa le tu le nupi , chungkhar kan dawt tuk hna tin ca akuat .\nကြယ္လြန္သြားတဲ့ Dr ေသာင္းထိုက္နဲ႔ပတ္သက္ျပီး ေျပာလာတဲ့ သမီးႀကီးျဖစ္သူ…\nအင်္ဂလန်နိုင်ငံ(UK) Swindon ဆေးရုံကြီးမှာ တာဝန်ထမ်းဆောင်ရင်း ကိုဗစ်ကူးစက်ခံရပြီး မေလ (၁၂) ရက်နေ့က ကွယ်လွန်သွားတဲ့ ဖခင်ကြီး Dr သောင်းထိုက်နဲ့ပတ်သက်ပြီး ပြောလာတဲ့ သမီးကြီးဖြစ်သူ…အဂၤလန္ႏိုင္ငံ(UK) Swindon ေဆးရံုႀကီးမွာ တာဝန္ထမ္းေဆာင္ရင္း ကိုဗစ္ကူးစက္ခံရၿပီး ေမလ (၁၂) ရက္ေန႔က ကြယ္လြန္သြားတဲ့ ဖခင္ႀကီး Dr ေသာင္းထိုက္နဲ႔ပတ္သက္ျပီး ေျပာလာတဲ့ သမီးႀကီးျဖစ္သူ…#CG#CeleGabar\nPosted by Cele Gabar on Friday, May 15, 2020\nDoctor pa cu athih ahhhin tu 3 le chungkhar he akal tak hna . Midan cungah dawtnak le mi zaw cungah lungsau dawtnak tein arian tuan mi Doctor asi .


American Ram Chungum Honey Chin Chin Nih Cun Lainu Kan Mawh Lo,Sualphawt Awt Kan Si Lo — Salai Ephraim Thawngpang\nAmerican Ram Chungum Honey Chin Chin Nih Cun Lainu Kan Mawh Lo,Sualphawt Awt Kan Si Lo\nAmerican ram chungum kan Lainu Honey Chin Chin timi Nu nih cun Lainu konghe pehtlai in a tu lio online ah a linsa ngaimi an taw an i zuar nak konghe pehtlai in hi tin a chim,”Lainu lawngte hi sual phawt awk kan si hlei lo,Lainu zong Laipa bantuk in thisa a lum cio mi kan si,taksa nuamh nak tuah cu zeidah a sual tuk mi maw a si?”tiah a chim.kan Laipa zong nih an duh paoh in pei taksa nuamh nak cu an tuah le Nu he Zu he an cawlcangh ko cu,Lainu nih cu bantuk thil cu a tuah kho lo maw kan si hlei?Laipa nih an tuah ning bantuk te in Lainu zong nih kan tuah ve mi pei a si ko cu tiah a chim.\nHoney Chin Chin timi Nu hi Malaysia in American ram Indian state ah ralzam sinak in 2017 lio ah a phan ve mi a si.a mah hi Pasal a nei na in Fa a ngei rihlo mi a si,American ram a phanh hnu ah Pasal zong a nei mi a si.a pasal he rian an t’uan veve na in an rian t’uan caan an i khat lo.Honey Chin Chin hi Chun ah rian a t’uan i a pasal hi zaan ah rian a t’uan mi a si.American ram chung um Lainu le Laipa cawlcangh ning cu hi tin a chim fawn,rian kan t’uan cio hna i micheu hna cu kan mah bantuk in chun le zaan ah rian an t’uan cio.\nCheukhat pa hna cu an Nupi le nih zei tik dah rian t’uan nak in an rak lawi lai i inn ah nuam tein i komht’i nak kan neih lai tiah an Nupi le nih kan lung thli tein kan rak i ngeih cio.asinain kan Pasal le hna cu inn an rak phanh cun an zukam nam nawn tein an rak lawi i,Nupi le sining zong theih thiam piak lo in,ka thadi ti’n dai ko in an kan ih tak.curuangah Lainu hi soisel awk kan si lo thisa in an nungmi kan si,taksa nuamh nak tuah le Nuva sualnak tuah hna hi kan taksa nih a hlam caan le a hawt bak in a hawt caan a um ve.zei tin dah kan i sum cawk ve lai?tiah a chim.\nBiachap; Honey Chin Chin nih hi bia a chim mi hi ruahtik ah thil a si kho mi bak a si.Nuva hei si t’ung i Nupi le Va le sining thei lo in nikhuatuk in rian t’uan zong hi thil umtu ning a si hlu loh! Nu kan si ah Pa kan si ah a bik in Nupi Pasal nei cia mi hna caah cun kan inn chungkhar hi zei dah a lawh? ti le kan Nupi le mita-au ning zoh thiam hi a rak biapi ngai mi a si.zei tluk hmanh in va rum ko hmanh law?na inn chungkhar ah daihnak le nuamh nak a um lo ah cun na chungsi a vang peng ko lai.\nNote: Mah hi Honey Chin Chin nih a chim ning te in vun langhter mi a si!\nTagged American Ram Chungum Honey Chin Chin Nih Cun Lainu Kan Mawh Lo, Sualphawt Awt Kan Si Lo\nTuzan Cu Copa American Final Ah Brazil Le Peru An Phomh Lai Brazil Nih Ekceh In Deng Tuah Hna Seh →\n← Halkha Khuathar Ah Phungninglo In Kan Pupa Ro A Si Tiah Inn 130 An Sak Mi Vialte An Phur Piak Dih Hna Lai


Kahdaihnak An Tuah Hnu Ah Israel Nih Palestine Ceilak In A Kah Than — Salai Ephraim Thawngpang\nKahdaihnak An Tuah Hnu Ah Israel Nih Palestine Ceilak In A Kah Than\nPalestine,Hamas pawl hna nih cun Israel cozah he remdaihnak an tuah hnu ah zahan ah khan Gaza ramri ah minung tam taktak nih buainak an tuah t’han rih t’hiamthiam i Israel ralvengtu hna nih an kah t’han hna.\nA tutan i Israel nih Palestine ram mi hna cungah a hman mi hriamnam cu meithal bak a hman cang.cu hlan ah khan cu tear gass a rak hmanh deuh.a si na in kahdaihnak an tuah hnu ah mah bantuk in ramri ah buainak an ser t’han mi cu Israel ralvengtu hna nih meithal bak in an kah cawlh hna i minung pakhat an thah pin ah minung 30 renglo hna nih hliamhma an tuar.\nGaza Health Mininstry nih a chim ningah cun ramri ah Palestine mi hna nih buaibainak a tuahtu hna hi Israel ralvengtu hna nih minung 275 bak an thah cang hna i hliamhma a tuar mi hna hi minung 17,000 renglo hna an si cang tiah a chim.\nPalestine pawl hna nih cun Israel he kahdaihnak tuah cang hmanh usih law kan mah ram a si mi cu kan lak t’han a hau tiah Israel ram chungah cun luh an i tim peng rih.cun Palestine pawl hna nih hin May 15 ni khi an ram chung mipi dih lak hna nih hmun khat ah Israel cozah sin ah an duhlonak langhter in lam zawh an i tim rih fawn tiah an chim.\nTagged Kahdaihnak An Tuah Hnu Ah Israel Nih Palestine Ceilak In A Kah Than\nPortuguese Football Coach Nih Barcelona Pawl Cu Hngakchia Pumpululh Chuih Mi Bak An Si Ko A Ti →\n← Barcelona Le Liverpool Pumpululh Chuih A Zohtu Spanish Footballer Xemi Cu Ceilak In Hrem Aa Huah


Kalaymyo NLD Pengkomh Chiarman Cu Ui A Um Tuk Ai Ee – Thechinlandtoday\nKalaymyo NLD Pengkomh Chiarman Cu Ui A Um Tuk Ai Ee\nadmin July 10, 2021 Leave a Comment on Kalaymyo NLD Pengkomh Chiarman Cu Ui A Um Tuk Ai Ee\nKalaymyo NLD Pengkomh Chiarman Covid In A Nunnak Liam. Sagaing ramthen.Kalaymyo NLD pengkomh Chiarman U Ba Min (kum 64) cu Covid in nihin July 10 ah a nunnak liam tiah theih a si.Kalay peng Thuma khua ah a ummi U Ba Min cu Oxygen adih caah nihin zinglei ah a nunnak a liam tiah Kalaymyo ah Oxygen bawmchantu pakhat nih a chim.\n“Kan u le sinah Oxygen bawmh kan hal zingah ruah a sur mawtaw zong caankel in a phan khawh lo caah Oxygen a dih i a nunnak a liam hi A si” tiah a chim chap.Covid zawtnak a karhnak Kalaymyo ah nizan zongah Volunteer pakhat zong a si i mipi ralkap zong a si mi Chinpa An Khanh Cin zong Covid in a nunnak liam.Credit;The Chin Post\nHakha Le Thantlang Pumpek Rian Tuan Nak Caah Sing Sawmnga Ka Bomh Hna →\n← Ram le Mipi A Veng Tu Kan Ralkap Hna Thawngpang A Tha Chin Lengmang


Kan lung ai rual ngaingai lawngah Miphun dang nih an kan zah ve lai – Solomon MRH – Thechinlungnews\nKan lung ai rual ngaingai lawngah Miphun dang nih an kan zah ve lai – Solomon MRH\nPosted By: lian lian November 12, 2020\nChin Rock Siangpahrang Solomon MRH nih cun tutan Myanmar rampi ithim nak boruak i Chinram hruaitu le Mino pawl i ṭanrual riantuan ti that zia le tutan dirhmun bantuk in hmainor ti kan herh ning cang a herh ning a chim i, Chin mi ah pumkhat kan si timi lungput he kan tan rual lawng ah miphun dang nih an kan zah ve lai a ti.\nAmah nih cun “Tutan in chin ti bak in kan chim rel cio i, hruaitu a si mi le mino pawl uar nan um tuk hringhran. Chin kan si ti ko nain peng le tlang ah kan buai rih a siah cun, chin timi hi a cak kho lai loh. Kan lung ai rual ngaingai lawngah Miphun dang nih cun an kan zah ve ko lai.\nThlarau lei le bang ah cun, Satan nih kan lung ai rual ding a tih tuk ruang ah a peng le a tlang in kan buai nak ding lam an rak kan sial pial lengmang ve.\nChinmi nih Pathian ti bak in miphun dang nih JEHOVAH kan PATHIAN an thei a si kha mah le mah buainak tete um tawn ruangah PATHIAN a cawl cang kho loh.\nKan Miphun duhdawt nak a um khawh lo ahcun vawlei cung miphun vialte sertu pathian nih an kan kaltak than ding kan duk a suum hlaanah i theithiam i ngaithiam bu in unau kan si nak hi u nunpi uh sih law thangti uh sih tiah a ti.\nBe the first to comment on "Kan lung ai rual ngaingai lawngah Miphun dang nih an kan zah ve lai – Solomon MRH"


Thantlang Baptist Church(TBC) Biakinn A Kaang!! - News and Media\nChin ramkulh, Thantlang Baptist Church(TBC) Biakinn cu nihin June 9 zanlei sml 4:30 hrawng ah a kaang, tiah theih a si. Thantlang upa pakhat nih cun, “Tuzanlei sml 4:30 hrawng ah kan Biakinn pi cu a kaang, Vuichip tlang lei zong in hmuh khawh a si. Inn dang a kaangmi um le um lo tu cu kan hngal kho rih lo,” tiah The Chin Post ah a chim.\nTBC cu Thantlang biakinn vialte lakah a hlun bikmi Biakinn a si i, 1965 hrawng Thantlang khua rak i ṭhial lio ah Rev. Hei Mang nih a rak kan hruai i, TBC hmun hi a ṭha bik, a rem bik a rak ti caah hi hmun hi kan rak thim,” tiah a chimchap.\nTBC chungtel pakhat nih, “Tuan piin a kaang te lai tiah kan ruahcia mi a si ko. Asinain kan Biakinn pi a vun kangh taktak tikah cun kan ngaih a chia tuk hringhran. Biakinn hlun bik le pupa ro bantuk in kan ruahmi a si caah kan ngaih a chia khun,” tiah The Chin Post ah a chim. TBC cu milu 3000 leng le chungkhar 600 hrawng an i pumhnak Biakinn a si. Thantlang khuachung ah TBC Quarter 6 telh in Biakinn 10 a kaang cang.Credit – The chin post


UN Phung Hram Pi Ah,A Herh Ah Cun UN Le US Nih Kawl Ralkap Kah Khawh Nak A Um. – Chintanbo\nHawi Le Hna, Min Aung Hlaing Cu Thih Lai Ke Cheih In Aa Cheih Cang.Hawi le hna, Min Aung Hlaing cu thih lai ke cheih in aa cheih cang. Zei tuah awk theih loin cawl chia in a cawl lio a si. A hmanthlak hrim kha zoh ulaw a thlarau nih a chuak tak cang. Nihin thawk in US nih UN Security Council ah President an ttuan. “President kan ttuan chung ah Kawlram kong hi biapi in kan ceih lai” tiah UN ah US ambassador Linda nih nihin press conference ah a chim.\nUS president Joe Biden zong hi zei huaha a si lai lo ti hlah u. A herh ahcun, President a tuannak in thla chung ah Syria ah ralhrang a phawmh colh ve ko. US politics tuanbia hrim ah Republican nih terrorism le National Security lei an focus lio ah Democratic Party hi Vawlei cung Democracy dirhkamhnak hi an focus zungzal ve. Cucaah, Myanmar Democracy nunnak tthannak ahhin an daithlang hrim lai lo tiah hnabei sei ko hna usih.


President Donald Trump Cu Hmai Zarh Chungah Impeachment Trail Ngeih A Si Cang Lai – FIAKFAIROCK\nPresident Donald Trump Cu Hmai Zarh Chungah Impeachment Trail Ngeih A Si Cang Lai\nPresident Trump Impeachment Article pahnih cu, hmaizarh chungah ceih asi cang lai tiah theih a si.Nancy Pelosi nih cun hi Article 2 hi Senate leiah felfai lo in, an ceih sual lai tiah a phan caah,tuan ah arak pe duh hna lo ti si. Hi konglam ah hin Republicans hna cheukhat cu an lungtling tilo i,Impeachment Article cu hlawh duhnak le tlamtling lo mi asi tiah arak chim mi zong an um len cang tiah theih asi.\nHi lio ah hin,Republican Senate Majority Leader,Republican Mitch McConnell nih cun, closed door meeting i, Senate Republican Conference hna cu a hmuh hna i, Nancy Pelosi nih “Impeachment Articles 2 ” cu Senate ah arak put cang siah cun, rianrangin hmai zarh cacawn nihinh niah kan ceih cawlh lai tiin a chim. Senate Trial hi, Chief Justice John Robert ,US Supreme Court nih cun a hruai hna lai .\nMitch McConnell nih cun Senate ah Senators member 53 an ngeihnak bia cu a chim i, hi hna nih hin rangtuk in,kan ceih cawlhkhawh lai tiah a zumhnak bia cu achim. Trump Impeachment hi dih zawkzawk in,November thla leiah cun i thimnak kum 2020 leiah timhlamhnak ngeih an duh ve cang tiin a chim.\nDemocrats hna nih cun, Trump nih arak phuah mi,National Security Adviser John Bolton cu,President Trump nih hin, Ukraine militrary bawmhnak US$ 400 cu arak hren piak taktak hna maw tiin bia hal an duhtuk ko ti si. John Bolton nih hin, National Security Adviser arak si lio ah, Trump he an ruahnak arak i khat lo i, Trump nih Ukraine hna cu Militrary bawmhnak cu hren piak rih a duh lio ah, Bolton nih cun,pek arak duh hna tiin an rak chim mi cu asi.\nTrump nih cun Fox News sinah, harnak ka ngei lo i, Asi nain thil pakhat cu, White House ah hau poh nih President an si ah cun an um kho i, National Security Adviser te hna, Legal Adviser te hna cu an ruatkhawh dih mi asi i, House caah,hmai lei caan ara lai miah cun, hi bantuk thil hi a ttha lotuk mi asi ko tiin a chim.\nPresident Trump nih cun “Impeachment Trail”cu Senate leiah cun, dihter cang dingin a chimh hna i, sihmanhsehlaw, Mitch McConnell nih cu vote tam a ngeih lo caah, kan members hna cu pakhat le pakhat i puhnak le a hnialnak te hna cu an ngaih hngading mi cu asi tiin a chim.Democrats hna nih John Bolton cu , Bia hal dingin an phut siah cun, kan nih zong nih Hunter Biden cu bia hal ding in kan phut ve hna lai tiin ati hna.\nChuck Schumer,Democrat, Senate Minority Leader nih cun, biaceihnakah hau nih dah “withness” tette lo in,bia a ceih tawn ,bia hman le bia dik theihkhawhnak ding in, Tette a hau mi asi caah John Bolton cu withness ah sawm ani tim ko tiin a chim ve cang ,John Bolton hi Trump nih arian in arak phuah mi asi tikah,cucu Democrats hna nih sawm an duhnak pakhat cu asi.\nUS Nih Hriaman Cangkang Tuk Mi Ser Ani Tim Cang\nA Fanu Pawttam In A Thih Tertu Anu Cung Ah,Hremnak Pek An Si\nConnor McGregor Le Many Pacquiao Ani Phomh Tthan Lai\nSelena Gomez Le Hailey Baldwin Cu Restaurant Pakhat


Trump hi khua bawi hmanh a tuan bal lomi asi – The Cherry Par\nTrump hi khua bawi hmanh a tuan bal lomi asi\nAmerica President thiamnak hi 1980 thok in voi 4 ka tanh cang. Trump an thim lioah zong ah ka um ko. Hilary a ngah bak lai tiah US mipi le vawlei nih an zumh. Result a chuak i, Trump nih teinak a hmuh. Popular vote ah Hilary nih a tei, Electoral College ah Trump nih a tei. Complain tuah khawh Nak tampi a um ve ko nain dai tein a um. USA hi Party majority Parliament system asi lo. President ukhruainak ram asi. USA a uktu tak tak cu “Constitution” asi. President nih constitution kalh in zeihmanh a tuah kho lo, “No man is above the law” ti asi ko.\nTrump hi khua bawi hmanh a tuan bal lomi asi. Biden hi Trump nih gambling, hlawh lang, broker_pueisa, casino a buaipui lio caan ah Kum 30 ram le miphun caah a rak tuan cang, President tampi he a tuan ti cang mi asi. American politic hi a chungmmuru tiang a theih. Trump a palhnak cu Dictator bantukin um a duh. A chuah hlan kum 200 Nak tam nih an tuah mi kha ka peh ti a thei lo. Keimah tluk in Tamada a tuan mi an um lo, Tamada hmasa vialte hna kha “Alaka kaung” a ti hna. Ka duh paoh in Rian ka tuan lai, USA cu ka kut tangah a um tiah a ruah. America cu Constitution UK mi asi ti kha a thei duh lo.\nUahnak in a khat, Mi zomtainak a ngei tuk. Lih chim a zei poi lo. Mirang long minung ah a chiah hna, USA cu. “white people country” ser aa tim. A kain a chuak mi biafang upa ram hruaitu hmurka asi lo, “lantaze” bantuk asi. Biden zong amah nakin upa deuh, senior tuk mi “sleepy Biden” House of Congress hruaitu senior politiician zong “third class politician” a ti. A rum ngai ti asi i, amah nakin alet 10 in a rum mi an um a thei lo. Biaknak leiah a tuah.\nMi hi, amah hmurka bang “fake le hoax” asi ko. Piangthar hmurka le khrifa lungput a ngei fawn lo. Atu thideng in a tanh tu Laimi hna hi”animals, rapist, criminals” ati mi chungah Nan i tel dih. Trump caah cun “nasty” an ti hna. A donghnak ah mahle Ram In pi hrawh dih, riantuantu upa vialte thah dih, amah Tamada asi lo ahcun hrawh vialte a duh mi minung hi”tuanbia chia kha bik” asi cang. Politic le Party Kong ka tial lo, mi nung normal life Kong, ethics asi. Credit: Rev. Dr. Ral Buai\n← Mike Adams nih Biachahnak An Tuah\nKa Chunmang Cu Thaizing a tling Lai →


Thantlang-Hakha Karlak Aung Aung Tangka Chuhnak Kongah Hlathlaitu Police Nih An Chimi – Chin World News Evening\nThantlang-Hakha Karlak Aung Aung Tangka Chuhnak Kongah Hlathlaitu Police Nih An Chimi\nJanuary 17, 2021 January 17, 2021 Salai Van Chin News\nU Aung Aung cu Hakha le Thantlang kar ah tangka kyats sing 17 an chuh: U Aung Aung cu Hakha le Thanlang kar lak ah minung pathum nih 2021 January 16 zanlei suimilam 2:45 hrawng ah tangka kyats sing 17 an chuh tiah kan theih. Hi kong ah Thantlang palik bawi U Than Lwin nih atu hi tangka chuh a tong mi U Aung Aung hi kan check hlat cuahmah lawng a si rih.\nMinung pathum nih tangka an chuh hnu ah Hakha lei maw an kal Thantlang dah ti mi zong U Aung Aung nih a kan chim kho lo. Cu caah hi thilsual tuah mi minung 3 hi hlat ding cu a har ngai. Asinain, Tikir I palik le Hakha in palik hna tiang i bawm in kan kawl ko hna lai. U Aung Aung nih a kan chimh mi minung he a sining aa lo mi kha palik nih kan hlat lai i kan hal hna lai,” tiah The Hakha Times ah a chim.\nZualko: Rev. Lian Mang nih mual a kan liam taak ruangmang ee\nHi Bia Ka Theih Hnu Cun Trump Kongah Kaalung Sak Cang


Coronavirus Nih Hin Zawtnak Le Thihnak Lawng Silo In Nungna In A Kan Thah Cuahmah Ko – Chin World News Evening\nCoronavirus Nih Hin Zawtnak Le Thihnak Lawng Silo In Nungna In A Kan Thah Cuahmah Ko\nApril 23, 2020 Salai Van Thawngpang\nCoronavirus nih hin zawtnak le thihnak lawng silo in nungna in a kan thah cuahmah ko. Coronavirus ttih ruang ah minung 4.4 million renglo bak rian ngeilo in an um tthan cang. A tu tiang theihkhawhtawk ah hi zawtnak ruang i rian a ngeihlo ruang ah harnak a tong i unemployment benefits a halmi hi minung 26.4 million bak an tling cang tiah US Federal data nih a langhter. Hihi US ramchung thilcang lawng a si rih.\nKan hnulei zarhnga chung ah khan American ramchung rianttuantu zatuak hleiruk (16%) nih an rian an chuahtaak cang. Hi bantuk in a kal chin lengmang ah cun Amecian economic a tum thluahmah khomi a si. Ram tampi ah cun coronavirus ttih ruang ah rianttuannak company vialte an khaar thluahmah cang hna. Coronavirus nih hin zawtnak le thihnak lawng silo in kan nungna in a kan dolh cuahmah ko.\nA tu tiang theih khawhtawk ah hi novel coronavirua zawtnak a ngeimi hi vawleicung ah minung 2,661,518 renglo an si cang. Cu chung ah hi zawtnak a thihpi cangmi hna hi minung 185,504 renglo an phan cang. Hi zawtnak a ngeiko nain a dam tthancang an timi hna hi minung 730,843 an si ti a si. A tu tiang rih ah cun US hi zawtnak a tam biknak ram an si. US ramchung ah hi zawtnak a ngeimi hi 849,094 an tling cang. Cu chung ah damh tthan khawhmi hi minung 84,050 lawng an si rih i hi zawtnak a thihpi cangmi hi minung 47,684 bak an tling cang tiah Worldometers nih an thanh. Ref: New York Post + Worldometers.info\nJapan PM Shinzo Abe A Lungrethei Ruangmang Cang Japan Hi Caanhar Taktak Chung Ah Kan Um Lio Caan A Si\nCoronavirus Ruang Lawng Silo In Thlichia Ruang Ah US Ram Ah A Thimi An Karh Chin Lengmang


Tu Tan Myanmar Idol Winner Ding Benjamin Asi Kho Lai Lo Hi Teh! Esther Si Lo Cun Aye Mya Phyu Asi Lai Tiah Judge Te Nih Timh Tuah Nak An Ngei Cang_++Video – TIMES OF CHIN NEWS\nTu Tan Myanmar Idol Winner Ding Benjamin Asi Kho Lai Lo Hi Teh! Esther Si Lo Cun Aye Mya Phyu Asi Lai Tiah Judge Te Nih Timh Tuah Nak An Ngei Cang_++Video\nPosted By: thawngthawng November 17, 2019\nTu Tan Myanmar Idol Winner Dingin Benjamin Asilo! Esther Si Lo Cun Aye Mya Phyu Asi Lai Tiah Judge Te Nih Timh Tuah Nak An Ngei Cang_++Video\nAtu Zaan cu Benjamin Sum Cu Loh tlau Asiko!_++\nJudge tunih Benjamin sum hi aww lawng thazang pek nak na ngei i action kan ti laima acting ti bantuk style thoh pah te hna khi tu zaan cu na ngei lo i khakha tlawmpal cu an lungtlin deuh lo nak cu asi. Benjamin sum cu Benjamin sum asi athiam ko tiah an ti nain Thaizing lei result chuah tik cu apoi ngai mi asi te kho men.\nEsther Le Aye Mya Phyu cu judge te nih 100% tluk in an duh cang hna Benjamin caah cun ahar tuk cang mi khi asi zeitluk hmanh in benjamin tanh ko hna selaw amah nak in athiam mi Esther Le Aye Mya Phyu an um tikah cun ahar pah ngai lai mah ruangah azuam deuh ahau rih tinak asi cu kan support cio dih mi hna an si i an i zuam cio ahau ko lai hih!\nTu kum Myanmar Idol Season 4 hlasak zuamnak cu a sunglawi khun ko rua. a ruang cu kan laimi phun chung in top 10 tiang a kai kho mi minung pali kan ni ngeih ve caah a si. Tu kum myanmar Idol season 4 hlasak zuamnak zoh lengmang tik ah zahan zan tiang ah cun winner la ding ah ai tlak bik tiah ka hmuh mi cu Esther Dawt Chin Sung khi a si.\nEsther hlasak ding can cu thintur he nghah hlang he zeiti kan um zong nghal lo in kan nghah thup lio ah a can a vun phak cun ai palh sual ngha maw tiin ka thin a tur dup map cio. Hla avan sak ah cun thin phan nak a tlau dih a thiamtuk hring hran ko. A hlasak lio ah hin Judge hna cu an dih lak tein an dir dih hna.\nZeidang ruangah silo in a thiamtuk mi Esther hlasak thapek ah a si. Laimi caah cun lung a hmui khun ko tuzan tuzarh cu ee. Esther hlasak mi he pehtlai in a that le that lo, a thiam le thiam lo cu kan mahnak in Judge hna nih an theih deuh tuk. An dir dih hmanh silo in Phyo Phyo Kyaw Thein le bang cu i sum kho lo in hmai ah a chuak i Esther ava kuh thup ko.Comment an pek mi hna le bang hna cu a tha kho tuk. U Latt le bang cu a thutdang thawh tak in Esther cu comment apek mi kan zoh tik ah cun lung a hmui khun ko. Zei kan ti ngha kan laimi chungin mah bantuk hlasak thiam muidawh kan ngeih hi cu Pathian thluachuah a silo ti zong ah a si hrim hrim mi asi.\nZei kan ti ngha zei bantuk in dah result cu a si te lai timi cu kan theilo nain Esther cu a lan dingah chiah phot hna u sih. A ruang pakhat cu nang zong nih voting na pek ve lai caah. Laimi hmai a nghal tertu laimi a cawisangtu Esther na lam tluang chin ko seh. Judge hna nih comment an pek nak zoh na duh than sual ah tiin ka van chiah chih. khuaruahhar


Mount Alobun Le A Pong Kam I Doh Nak .Ralkap Nih Vawi Tam Tuk Lih An Chim Hoi Cang. – Chintanbo\nKachin ram Lei i, KIA le Myanmar Millitrary an ni doh nak cu,hau hmanh nih fiang tein theih khaw si lo i,sihmanhsehlaw Ram Uico hna nih hna nih cun,KIA he ram ani cuhnak ralkap hna cu ,an ba tuk cang ko tiah an chim cang mi cu a si.\nMoe Muak Towering Hill battle leiah KIA leh Myanmar ralkap hna cu, ni fatin an ni phomh zungzal ko tiah theih an si.Kawl ralkap hna hi.an lung dawngtuk ko cang tiin an chim.Hi an ni doh nak ah hin.Kawl ralkap hna nih cun,Vanlawng le Tanks in an phomh hna i,sihmanhsehlaw an tei hna lo,tiin theih an si fawm.\nSihmanhsehlaw, KIA hna nih cun Bahoe (road) lam lei ah cun,dir hmun cu fek tein ttan an lak peng caah Ralkap hna nih cun an tei kho bal hna lo. KIA lei hi kachin mipi nih an bawmh hna i,repost zawng an pek lengmang hna ti si.\nKIA cheukhat hna cu kakip ah an ni tthen dih cio hna, I,Ralkap cheu khat nih cun Tanks zeimazat cu,oil rawn ding an ngei ti lo i.an dir hmun cu fek tilo i,um sawsawh siko cang tiin an chim cang.\nRalkap Military Council hna nih cun Fake News Tam tuk an pek mi hna hi a tam tuk hringhran ko tiah an chim . Tadin ca chung ah, Militrary dogs tiah an auh mi hna zawng an tam tuk ko tiin an chim. Militrary chung zawng ah, militrary dogs tiah an an ti hna zawng ah a rel duh mi an tam ngai ngai ti si.\nHi bantuk in Militrary dogs tiin an ttiaal ruang ah hin,a rel mi zawng an tam phah nak hi a si tiah theih a si.


Daw Suu Nih Thong A Tlak Lai Te I,Bia Ka Khat Te A Chim Mi Ni Hin,Mipi Lung A Cam Ter Tuk E. – Chintanbo\nKan kawlram mipi nih kan thei duh ngai mi Daw Suu Kyi lungput cu a sihni Khing Maung Zaw nih APF sin ah fiang cik cek in a chim cang. Kawlram mipi lawng si lo in, vawlei cung ramkip nih an thei duh mi a si.zei bantuk harnak le fahnak hmanh rak tawng ning law,ka rak ruah cia mi le ka rak timh cia mi siko cang tiah a rak chim tak mi cu asi.\nDaw Suu Kyi nih kawlram a dawt ning le mipi zalawng tein um cang hna seh ti a duh ning lungput hi uar lo awk tha lo, A soisel tu zong nih an uar tiah an chim tawn mi kha a hman tuk mi si.Hlan lio 1988 lio san dah an rak piak lio zawngah khan,mipi lei nih kan peh zulh rih lai an rak ti nain, Daw suu nih khan peh ti hlah u,thisen tamtuk a luang lai tiah a rak ti hna lengah,keimah nih Democracy cu ka nunnak in kan lak piak te hna lai tiah a rak chim bal cang.\nMyanmar Military Crack Down hi atu nak in kan hmuh tam chin lengmang lai ti a fiang cang. Daw Aung San Suu Kyi zong lih le hrokhrawl in sual phawt a si. A kong ceih a si te lai i,zei dah a lawh te lai ti cu theih khawh si rih lo.Mah belte mipi nih mahtluk in kan duh lo mi le Vawlei cung ramkip an sawisel mi thil asi caah ralkap uknak hi cu a dih dawnghnak si cang kho men.\nAtu hi case pahnih serh piak a si. Case pahnih an serh piak mi ah sualphawt a si a cun a tlawm bik ah thla 6 maw kum 1 maw thawnginn ah chia a si lai,mah hi a tlawm bik mi a si.Kawl ralkap nih an duh a cun kum 6 tiang thawnginn ah chia ding in lam an kawl.\nFeb 16 ah Natural Disaster Prevention Act, Case an tuah chap hna kha. Section 8 of the import and export law, Case number (38) 2021 & Article 25 of the Disaster Management Law” hmangin a tu hi Daw Suu Kyi cu ralkap nih an kut tangah an chia ri ko.Khin Maung Zaw, Daw Aung San Suu Kyi’s lawyer, nih APF sin ah Daw Aung San Suu Kyi lungput a chim.\nA chim mi cu, Daw Aung San Suu Kyi nih kawlram nih Democracy a hmuh khawh nak ding caah zeibantuk thil a cung tlun hman seh (a chia bik mi dirhmun tawn ding in) tim cia tein a um ko tiin a chim.Mah bantuk in kawl ralkap lei nih heh tiah mipi uk ding in rian an tuan lio ah, mipi lei nih Democracy ngei than khawhnak ding caah ralkap uknak an duh lo ning heh tiah langternak an tuah lio a si.\nTha Chia Hlah U,Min Aung Hlaing Le A Party Cu An Caan A Dih Deng Cang.


An I Umh Lai Ni Bak Ah An Nu Dingcu Pitar A Si A Theih I A Zamtak Than – Chin 11 News\nAn I Umh Lai Ni Bak Ah An Nu Dingcu Pitar A Si A Theih I A Zamtak Than\nPosted By: Lian Chin August 13, 2020\nIndonesia ram mi Yusuf cu nupi nei ding a si, suimilam tlawmpal te lawng a duh ah a nupi ding cu pitar a rak si a theih i ka duh than lo tiah a chim.\nYusuf hi Korea ah riantuan mi a si i, a nungak hi Taiwan mi a si. Online chungin a tong mi an si i, kum hnih chung cu zumh tlak ngai in an i chawn tawn.\nYusuf nihcun a nungak hi a mui cun a hmu bel lo, video call in kan call lai a ti ah hin a nungak nih cun a duh bello. Asinain a cancan ah puan te in a khuh tawn i a mui lang lemtung lo in Yusuf cu a chawnh theu.\nAn i duhdawtnak a caan a hung sau i, a nungak nih cun a mah mui si loin facebook chung i makeup tamh thiam mi milar pakhat hmanthlak a hman i, a mah mui si lo mi in a tlangval Yusuf cu a rak dehhlen tawn. Cu lawng si loin Yusuf nihcun a nungak cu nichiar in a phaisa hman ding a rak tawn.\nYusuf nih cun na ka duh taktak a si ah cun kan i thium lai tiah a ti, A nungak zong nih cun i umh ding cu a lung a tling ve.A sinain an i neih ding ni a phan tik ah Yusuf nih cun a nungak mui taktak a van hmuh cu a chim awk a thei lo a lung a tylin lo tuk ah hin zei ti umawk a thei lo.\nZeiruangah tiah cun a hmanthlak a hmuh mi le a taktak a mui kha a khat lo tlangval pa caah cun a nu khing a si a rak tar cang mi a si. Yusuf nih cun kum 2 chung bak harsa ngai in ka zuamnak hi a rak ka hlen ko hi teh a ti caah ka nei lai lo a ti i, a um nak ram ah a kir tak colh.


Noah, Daniel le Job bantukin Jehovah kha Na Hngal maw? | Vennak Innsang\n“Miṭhalo nih biading hi zeidah a si kha an hngal lo, sihmanhsehlaw BAWIPA a kawlmi hna nih cun tling tein an hngalh cikcek.”—PTB. 28:5.\nHLA: 43, 49\nNoah nih zumhnak le fimnak taktak a ngeih kha zeitindah a langhter?\nDaniel nih zumhnak le fimnak taktak a ngeih kha zeitindah a langhter?\nJob nih zumhnak le fimnak taktak a ngeih kha zeitindah a langhter?\n1-3. (a) Hi donghnak caan chungah Pathian cung zumhfek tein um zungzal awkah zeinihdah a kan bawmh lai? (b) Hi capar ah zei kong dah kan i ruah hna lai?\nKANNIH cu donghnak caan i a donghnak leiah a nungmi kan si caah miṭhalo an tam chin lengmangmi kha kan hmuh. Annih cu ‘belh bantukin an ṭhang.’ (Salm 92:7) Cucaah mi tampi nih Pathian phunglam zei i an rel lo tikah kan khuaruah a har lo. Paul nih Khrihfa hna kha “ṭhatlonak kong ahcun ngakchia bantuk si u, sihmanhsehlaw khuaruahning ahcun nutling, patling si u” tiah a ti hna. (1 Kor. 14:20) Kannih tah zeitindah cutin kan tuah khawh ve?\n2 A phi kha a bik in lakmi Baibal caang ah kan hmuh khawh. Hitin a ti: “BAWIPA a kawlmi hna nih cun tling tein an hngalh cikcek.” (Ptb. 28:5) Mah cu Jehovah mithmai ṭha hmuh awkah a herhmi vialte kha an hngalhthiam dih tinak a si. Phungthlukbia 2:7, 9 zongah Jehovah nih “miding mi hna caah fimnak ṭha kha a khon” tiah a ti. Cucaah annih nih ‘dinnak le biading cu an hngalh lai i miṭha mi hna lam kha an zulh lai.’\n3 Noah, Daniel le Job cu, cu bantuk fimnak kha an ngei. (Ezek. 14:14) Tuchan i Pathian miphun zong nih an ngei ve. Nangtah zeitin? Jehovah mithmai ṭha hmuh awkah a herhmi vialte kha na hngalthiam maw? Jehovah kong kha ṭha tein na hngalh a hau. Cucaah (1) Noah, Daniel le Job nih Pathian kha zeitindah an hngalh, (2) Pathian hngalhnak nih zeitindah a bawmh hna, (3) anmah bantuk zumhnak ngeih awkah zeitindah kan tuah khawh ti kha hi capar ah kan i ruah hna lai.\nṬhatlonak in a khatmi Vawlei ah Noah cu Pathian he An Kalṭi\n4. Noah nih Jehovah kha zeitindah a hun hngalh, Pathian kong ṭha tein hngalhnak nih zeitindah a bawmh?\nNoah nih Pathian sermi thil hna a zohnak thawngin Pathian sining hna kha a hmuh khawh\n4 Noah nih Jehovah kha zeitindah a hun hngalh? Adam le Evi nih fa an hun ngeih tikah mi nih Jehovah kong kha lam phun thum in an cawn. Mah cu Pathian sermi thil in, a dang zumhfekmi Pathian salle sinin le a nawl an ngaihnak thawngin thluachuah an hmuhmi in a si. (Isa. 48:18) Noah nih Pathian sermi thil hna a zohnak thawngin Pathian a um ti le mah nih an langhtermi a sining hna kha a hmuh khawh. Cucaah Noah nih Jehovah cu a ṭhawng i amah lawnglawng hi a hmaanmi Pathian a si ti kha a hun hngalh. (Rom 1:20) Pathian kha zumh sawhsawh lawng si loin a cungah a fekmi zumhnak a hun ngei.\n5. Minung ca i Pathian tinhnak kha Noah nih zeitindah a hngalh?\n5 Baibal nih “zumhnak cu bia theihnak thawng khan a um” tiah a ti. Mah cu midang sinin kan theihmi bia nih zumhnak ngeih awkah a kan bawmh tinak a si. (Rom 10:17) Noah nih Jehovah kong kha a rualchan pawl sinin tampi a theih ko lai. Mah lakah Pathian a zummi, a pa Lamek zong aa tel i anih cu Adam a thih hlanah a chuakmi a si. (A hramthawknak hmanthlak zoh.) Cun a pu Methuselah le a pu i pu chin Jared zong an i tel. Jared cu Noah a chuah hnu, kum 366 ah a thi. * (Luka 3:36, 37) Noah nih mah pa hna le an nupile sinin Jehovah nih minung a sernak kong, fa tampi ngeih in vawlei khahter a duhnak kong le amah biak a duhnak kong kha a hngalhmi a si men lai. Cun Adam le Evi nih Jehovah nawl an ngaih lonak kong zong a hngalh lai i mah ruangah a chuakmi ṭhatlonak zong a hmuh ko lai. (Gen. 1:28; 3:16-19, 24) Noah cu a hngalhmi kong nih a lung a suk i Jehovah biak awkah a forh.—Gen. 6:9.\n6, 7. Ruahchannak nih Noah zumhnak kha zeitindah a fehter?\n6 Ruahchannak nih zumhnak a fehter. Noah nih “Dinhnak,” phundang cun hnemhnak timi sullam a ngeimi a min kong a hngalh tikah a zumhnak zeitluk in dah a feh chinchin lai ti khi na mitthlam ah cuanter hmanh. (Gen. 5:29) Lamek nih hitin a chim: “BAWIPA nih chiat a serhmi vawlei i rian har kan ṭuannak hin, hi pa [Noah] nih hin dinhnak a kan pek lai.” Cucaah Pathian nih thil sining a ṭhatter lai tiah Noah nih aa ruahchan. Abel le Enok bantukin rul lu a rial hngami “tefa” kha a zumh ve.—Gen. 3:15.\n7 Noah nih Genesis 3:15 i Pathian biakam kha tling tein cun a hngalthiam lo. Asinain mah chimchungbia nih hmailei ruahchannak a pek ti cu a hngalh. Mah lengah Eden dum i Pathian biakam cu Jehovah nih ṭhatlonak vialte a hrawh lai tiah Enok nih a rak thanhmi bia he zong aa tlak. (Judas 14, 15) Armageddon ah a tling dingmi Enok bia nih Noah zumhnak le ruahchannak kha a fehter chin.\nZumhnak le fimnak taktak nih Satan hlennak le hi vawlei lungput in a kan huhphenh lai\n8. Pathian kong ṭha tein hngalhnak nih Noah kha zeitindah a huhphenh?\n8 Pathian kong a hmaanmi hngalhnak nih Noah kha zeitindah a bawmh? Noah nih Jehovah kong kha hmaan tein a hngalh caah zumhnak le fimnak leiah a ṭhangcho. Mah nih Noah kha a huhphenh, a hleiin Jehovah a ngaih a chiatter hngami thil tuahnak in a si. Zeitin in dah? Noah cu Pathian hawikom si a duh caah Jehovah a zum lomi le a hlawmi hna he aa kom lo. Minung pum aa lakmi khuachia pawl zong kha aa hlenter hna lo. Mi nih ṭhawnnak a ngeimi khuachia pawl kha an uar hna i biak hmanh an timh hna. (Gen. 6:1-4, 9) Jehovah nih minung kha tefa tampi in ngei u law vawlei khat dih u tiah a timi kha Noah nih a hngalh. (Gen. 1:27, 28) Cucaah khuachia nih minung nu pawl an ṭhit hna i fa an ngeihmi cu a phung a si lomi, a palhmi a si ti kha a hngalh. An fale cu midang fale nakin an ngan deuh i an ṭhawn deuh tikah mah cu a fiang chinchin. A donghnak ah mah miṭhalo vialte hrawh dih awkah Jehovah nih buanchukcho ka tlunter lai tiah Noah kha ralrin a pek. Mah ralrin peknak bia kha Noah nih a zumh caah amah le a chungkhar khamh awkah lawng a rak sak.—Heb. 11:7.\n9, 10. Noah bantukin kan zumhnak kha zeitindah kan ṭhanter khawh?\n9 Noah bantukin kan zumhnak kha zeitindah kan ṭhanter khawh? Baibal ṭha tein hlathlai, kan hngalhmi sunsak le kan nunnak ah hman cu a biapi tuk. (1 Pet. 1:13-15) Zumhnak le fimnak taktak nih Satan hlennak le hi vawlei lungput in a kan huhphenh lai. (2 Kor. 2:11) Vawlei lungput a ngeimi mi tampi cu zaangennak le ziaza rawhralnak kha an duh i a ṭhalomi duhnak hnu an zul. (1 Johan 2:15, 16) Hi vawlei donghnak a nai cang ti a langhtermi thil hna kha zei ah an rel lo. Kannih zong a fekmi zumhnak kan ngeih lo ahcun anmah bantukin kan hun ruah khawh ve. Jesuh nih kan chan hi Noah chan he a tahchunh lioah zaangennak le ziaza rawhralnak kong a chim lo nain Pathian biaknak in lungvaivuanh ṭih a nunnak kong a chimmi kha i cinken.—Matthai 24:36-39 rel.\n10 Hitin i hal: ‘Ka nunnak nih Jehovah ka hngalh taktak ti kha a langhter maw? Ka zumhnak nih Jehovah i a dingmi phunglam ningin nun awk le mah kong kha midang sin chim awkah a ka forh maw?’ Na bialehnak nih Noah bantukin Pathian he a kalṭimi na si kha langhter hram ko seh.\nSiasal Biaknak in a khatmi Babilon ah Daniel nih Fimnak Taktak a Langhter\n11. (a) Mino Daniel nih Jehovah a dawtmi in a nu le a pa kong zeidah a kan hngalhter? (b) Daniel i zei bantuk a sining dah i zohchunh na duh?\n11 Daniel nih Jehovah kha zeitindah a hun hngalh? Daniel cu a nu le a pa nih Jehovah dawt awk le a Bia sunsak awkah an cawnpiak ko lai. Daniel nih a nunchung vialte cutin a rak tuah. A tar hnu hmanhah Cathiang kha ṭha tein a hlathlai peng rih. (Dan. 9:1, 2) Cucaah Daniel nih Jehovah kong kha ṭha tein a hngalh. Jehovah nih Israel mi caah a tuahmi thil vialte zong a hngalh. Mah kha Daniel nih Daniel 9:3-19 ah toidor tein le lungtak tein thla a cammi bia in kan hngalh khawh. Mah thlacamnak kha rel law ṭha tein ruat. Cun hitin i hal: ‘Mah thlacamnak nih Daniel kong zeidah a ka cawnpiak?’\n12-14. (a) Daniel nih fimnak taktak a ngeih kha zeitindah a langhter? (b) Jehovah nih Daniel ralṭhatnak le zumhfehnak kha zeitindah thluachuah a pek?\n12 Pathian kong ṭha tein hngalhnak nih Daniel kha zeitindah a bawmh? Zumhfekmi Judah mi pakhat caah siasal biaknak in a khatmi Babilon khua ah um cu a har tuk. Tahchunhnak ah, Jehovah nih Judah mi hna kha “sal ah kaan taanternak hna khuapi kha a ṭhatnak ding kawl cio u” tiah a ti hna. (Jer. 29:7) Asinain keimah lawnglawng hi nan lungthin dihlak in nan ka biak lai ti zongin nawl a pek hna. (Ex. 34:14) Daniel nih mah nawl pekmi pahnih kha zeitindah a zulh khawh? Fimnak taktak nih Jehovah nawlngaihnak kha pakhatnak ah chiah ding le mah hnuah minung uktu pawl an nawl ngaih ding a si kha hngalh awkah a bawmh. Kum tampi a rauh hnuah Jesuh nih mah he aa lomi phunglam kha a kan cawnpiak.—Luka 20:25.\n13 Ahohmanh nih ni 30 chung siangpahrang sin dah ti lo cu zei bantuk pathian le minung sin hmanhah thla nan cam lai lo tiah nawlbia an chuah tikah Daniel nih zeidah a tuah ti kha ruathmanh. (Daniel 6:7-10 rel.) Daniel nih ‘ni 30 chung te lawng pei a si ko cu, a zungzal in a si ṭung lo’ tiah silhnalhnak bia a chim khawh ko. Asinain minung nawlbia kha Pathian biaknak nakin biapi deuh ah a chia lo. Midang hmuhlonak ah a thli te zongin thlacam khawh a si ko. Asinain nifate thla a cam tawnmi kha mi nih an ka hmuh ti kha Daniel nih a hngalh. Cucaah ṭih a nungmi thil sining a tong ko nain mi nih Jehovah a bia ti lo tiah an ruah lai kha a duh lo caah mi nih an hmuhnak ah thla a cam zungzal.\n14 Jehovah nih Daniel a ralṭhatnak le zumhfek tein a umnak kha thluachuah a pek. Khuaruahhar lam in chiandeih ral in a khamh. Cuticun Medo-Persia Uknak chungah a ummi vialte nih Jehovah kong kha an hngalh.—Dan. 6:25-27.\n15. Daniel bantukin kan zumhnak kha zeitindah kan ṭhanter khawh?\n15 Daniel bantukin kan zumhnak kha zeitindah kan ṭhanter khawh? A fekmi zumhnak ngeih awkah Baibal rel lawngin a za lo. A sullam kha kan hngalhthiam a hau. (Matt. 13:23) Thil sining hna he aa tlaiin Jehovah ruahning in ruah a hau. Cucaah kan relmi kong kha thukpi in ruah a hau. Thla cam lengmang zong hi a biapi tuk, a hleiin harnak kan ton caan ah a biapi. Fimnak le thazaang pek awkah Jehovah sin thla kan cam ahcun Jehovah nih siang ngaiin a kan pek lai ti kha kan zumh khawh.—Jeim 1:5.\nThil sining a Ṭhat ah siseh, a Chiat ah siseh Job nih Pathian Phunglam kha a Zulh\n16, 17. Job nih Jehovah kha zeitindah a hun hngalh?\n16 Job nih Jehovah kha zeitindah a hun hngalh? Job cu Israel miphun a si lo. Asinain Abaraham, Isak le Jakob cu aa hlatmi a rualchan an si. Jehovah nih annih cu amah kong le minung caah aa tinhnak kong kha a cawnpiak hna. Mah a sunglawimi biatak hna kha Job nih lam khatkhat in a rak hngalh. (Job 23:12) Jehovah kha “hna theihnak lawngin nangmah cu ka rak in theih” tiah a ti. (Job 42:5) Job nih Jehovah kong biatak kha midang a chimh hna tiah Jehovah theng nih a ti.—Job 42:7, 8.\nPathian sermi thil kan zoh i Jehovah sining hna tam deuh in kan hngalh tikah kan zumhnak cu a fek chin (Catlangbu 17 zoh)\n17 Job nih sermi thil a zohnak thawngin Jehovah sining hna zong a hun hngalh. (Job 12:7-9, 13) Minung cu Pathian he tahchunh tikah zeihmanh kan si lonak kha cawnpiak awkah Elihu le Jehovah nih sermi thil kha an rak hman. (Job 37:14; 38:1-4) Jehovah bia nih Job cu a lung a suk tuk i toidor tein hitin a chim: “Nangmah nih zeizong vialte na tuah khawh i Naa tinhmi cu dawnh khawh a si lo ti kha ka hngalh. . . . Leidip le vutcam lakah ṭhu in kaa ngaihchih.”—Job 42:2, 6.\n18, 19. Job nih Jehovah a hngalh taktak kha zeitindah a langhter?\n18 Pathian ṭha tein hngalhnak nih Job kha zeitindah a bawmh? Job nih Pathian phunglam hna kha ṭha tein a hngalhthiam. Jehovah kha ṭha tein a hngalh i mah nih a hmaanmi lam in tuah awkah a forh. Tahchunhnak ah, Job nih minunghawi cungah dawtnak a ngei lomi nih Pathian ka dawt tiah ti khawh a si lo kha a hngalh. (Job 6:14) Midang nakin ka ṭha deuh tiah aa ruat lo. Mirum an si ah, misifak an si ah mikip kha a chungkharmi bantukin a pehtlaih hna. Job nih hitin a ti: “Paw chung i a ka sertu nih cun anmah cu a ser ve hna lo maw?” (Job 31:13-22) Job cu a rum ca le thilti khawhnak a ngeih caah aa porhlaw lo. Midang kha amah nakin a niam deuhmi in a hmu hna lo. Tuchan i mirum pawl le nawlngeitu pawl he cun aa dang tuk.\n19 Job nih thilri chawva duh tuknak le Jehovah nakin biapi deuh ah i chiahnak ti bantuk siasal biaknak he aa tlaimi thil vialte kha a hlawt. Cutin ka tuah ahcun “cunglei Pathian sinah” zumhawktalk loin ka um a si lai ti kha a hngalh. (Job 31:24-28 rel.) Cun Job nih ṭhitum biakamnak kha a thianghlim tukmi in a hmuh. Nu pakhat kha a ṭha lomi duhnak he ka zoh hrimhrim lai lo tiah amahle amah bia aa kam. (Job 31:1) Mah lio caan cu pa nih nupi pakhat nak tam ngeihnak nawl Jehovah nih a awnh lio a si. Cucaah Job nih a duh ahcun nupi ngeih chap khawh a si. Asinain Jehovah nih a hmasa bik ṭhitumnak a tuah lioah nu pakhat le pa pakhat in a si ti kha a hngalh, cucaah mah phunglam kha a rak zulh. * (Gen. 2:18, 24) Kum 1,600 a rauh hnuah Jesuh nih mah he aa lomi phunglam kha a kan cawnpiak, mah cu nupa umṭinak le ṭhitumnak cu nu le va pahnih ca lawngah a si tiah a ti.—Matt. 5:28; 19:4, 5.\n20. Hawikom le nuamhsaihnak he aa tlaiin a hmaanmi thimnak tuah awkah Jehovah le a phunglam ṭha tein hngalhnak nih zeitindah a kan bawmh khawh?\n20 Job bantukin kan zumhnak kha zeitindah kan ṭhanter khawh? Jehovah kha ṭha tein hngalh a hau i mah hngalhnak kha kan nunnak kip ah kan hman a hau. Tahchunhnak ah, Jehovah nih “zaangennak a duhmi kha a thinlung dihlak in a huat hna” tiah Baibal nih a ti. Cucaah biatak zei ah a rel lomi hna he kan i komh awk a si lo. (Salm 11:5; 26:4 rel.) Hitin i hal: ‘Mah Baibal caang pahnih nih Jehovah ruahning he aa tlaiin zeidah a ka cawnpiak? Mah cu ka nunnak ah biapi bik ah ka chiahmi, Internet ka hmanmi, hawikom le nuamhsaihnak kaa thimmi cungah zeitindah huham a ngeih awk a si?’ Na bialehnak nih Jehovah zeitluk in dah ka hngalh ti kha hngalh awkah aan bawmh lai. Hi chan ṭhalo ah thiang tein kan um nakhnga “chia le ṭha thleidan khawhnak” kha kan cawnpiak a hau. Mah lawngah a hmaan le hmaanlo, fimnak le hruhnak kha kan thleidan khawh lai.—Heb. 5:14; Efe. 5:15.\n21. Jehovah mithmai ṭha hmuh awkah a herhmi vialte ‘tling tein hngalh cikcek’ awkah zeinihdah a kan bawmh lai?\n21 Noah, Daniel le Job nih Jehovah ṭha tein hngalh awkah an si khawh chung an i zuam. Jehovah nih a mithmai ṭha an hmuh nakhnga a herhmi vialte kha ‘tling tein hngalh cikcek’ awkah a bawmh hna. An hmuhtonnak nih Jehovah duhnak tuahnak nih hlawhtlinnak a hmuhter ti kha a langhter. (Salm 1:1-3) Cucaah hitin i hal: ‘Noah, Daniel le Job bantukin Jehovah kha ṭha tein ka hngal maw?’ Tuchan ah Baibal biatak cu a ceu chin lengmang caah Jehovah kong kha tam deuh in kan hngalh khawh. (Ptb. 4:18) Cucaah Baibal kha ṭha tein hlathlai law thukpi in ruat. Cun thiang thlarau hmuh awkah thlacam. Mah tikah vancung na Pa he nan i naih chin lai. Hi chan ṭhalo ah fimnak he thil na tuah khawh lai.—Ptb. 2:4-7.\n^ cat. 5 Noah a pu Enok zong “a nunchung dihlak Pathian he i komh in a nung.” Asinain Noah a chuah hlan, kum 69 ah a thi.—Gen. 5:23, 24.\n^ cat. 19 Noah zong nih cutin a rak tuah ve. Adam le Evi nih Pathian nawl an ngaih lo hnuah pa nih nupi pakhat nak tam an ngei ko hna nain Noah cu nupi pakhat lawng a ngei.—Gen. 4:19.\nFimnak taktak timi cu Jehovah sinin a rami fimnak kha a si. Baibal kha ṭha tein kan rel i a sullam kan hngalhthiam tikah Jehovah kha ṭha tein kan hngalh lai. A hmaan le hmaanlo, fimnak le hruhnak he aa tlaiin a hmuhning kha kan hngalh lai.Cun kan hngalhmi ningin kan tuah tikah fimnak taktak kan ngei lai\nPathian phunglam hna cu Baibal biatak ah hram aa bunhmi an si. Zeitikhmanh ah aa thleng bal lai lo i thil sining he aa tlaiin Jehovah ruahning kha hngalh awkah a kan bawmh. Mah phunglam hna kha thukpi in kan ruah ahcun Pathian lung a lawmhter hngami a ṭhami biakhiahnak tuah awkah a kan bawmh khawh\nPathian he kalṭi timi cu Jehovah nawl kan ngaih i kan dawt tikah a hawi bantukin kan kalṭimi a si


KHAH KANMAH LAIPA BAK NIH KAWLRALKAP LUNGPUT A PHUAN DIH HIH – The Chinlung Post\nKawlralkap Pawl Lungput: Gen, Newin Ruang ah, 1962 kum in, kawlram cu, kum 50 renglo Ralkap uk nak donglo in, Akan Nenh peng rih ko, Ralkap lung put kan ti mi cu, Gen, Newin nih, A Ralkap hna kha, Amah nih Atei khoh ding mi Minung hna kha, Rank Sang Akai ter hna i, Hi pa cu Afim Aka tei tei laiAti mi hna kha, Maj tianghrawng a kai ter hna, Maj cung Akai ter hna lo, Amah bantuk lung put Mipi caah,\nApel te hmanh zawn ruah nak Anei lo mi lawng te Atu Ral bawi Ngan Pipi le Ralkap Uniform phoih in, USDP dirh mi Vialte hi An si hna, Nan theih dih ko hna hih, S,Gen, MinAunghlan, biachim mi ah, Țih mi le Ngamh lo mi ka Nei loh a ti ko khah, țih an Nun khoh ning, Milung khat phur an si dih, mah țih Anung tuk mi pawl kha, NLD ASSK le mipi nih an doh peng mi cu Asi,\nRalbawi, President Ațuan mi an um ko Asi nain, an nih cu vAthiam nak in, An Rank Akai mi an si,.tck/ ah American President Eisenhower 1953-1961 a țuan mi hi,Ralpi 2 nak lio ah Comander in-chief a rak țuan Minthang taktak a rak si, kan kawlram cu kha pawl bantuk an si lo, mi lung khat phur lawng te an si hna. Atu lio ah NLD in hmun hma Ating lo mi pawl nih, Party Fa tete an dirh ve i, Ralkap tu doh loin, NLD tu kha Adoh hna.\nNLD nih, Alliance ser loin, kan mah lawng nih Cozah kan ser lai tiin An um ve, Zei ruang ah kan ti si. ah cun, tck/ NLD le tlangcung mi, Alliance kan ser ah cun, Duh mi hal mi kha pek a hauh caah, Tlangcung mi nih, Pa khat nak hal ding mi cu, Federal kha Asi caah, Pek an kan duh lo si loin, Atu Acung lei ka langh ter bang in, Ralkap le USDP nih cun, Federal cu Ațih tuk An hua tuk fawn Ralkap le USDP nih cun, Federal State cu van chim lo, Democracy dik taktak hmanh si loin, MYAN MA NI MYAN MA HAN Democracy lawng te ceo an duh caah,\nTlangcung mi hal mi Federal cu kan pe hna seh law, Lungkhat phur Asi cang mi țih mi le Ngamh lo mi nei lo tu, Ralka pawl nih Caan țha lak in, Aana ting țhan Afawi caah, NLD nih tlangcung mi rem lo si loin, An mah kawl party pawl Asawm hna lai i Cozah an ser ko lai,. Atu lio ah hi bantuk Ralkap lung put țihnung tuk mi A nei mi thei ko nain, Tlangcung mi party cheu khat nih, MinAunghlan Cozah serți ding in Alliance An tuah mi hi, khuaruah har tuk palia an si ko.\nNizan hrawng thil cang Bahu Election Comision zung bom puah nak kong zong zoh tik ah USDP le Ralkap pawl le An hawi le pawl hi, ţih an Nung tuk cang hih. kan hnu lei ah ka țial cang nain, Arel lo caah,.Bullet Hlashwe chim bang, Ralkap 25% le USDP nih 26% kan hmuh khoh ah cun, Cozah kan ser lai Ati ko khah, USDP nih 26% an hmuh lo hmanh ah, Allian an tuah mi Party Fa tete he fonh in, Coalition Government an ser ah cun, NLD kha Opposition in an dir hnga le, tlangcung mi duh mi federal cu, Chim ding um ti loh, .\nUSDP le Ralkap le tlang cung mi nih Coalition. Cozah van ser ah cun, kawl phun țanh Misual phugki Wirathu te pawl le tlangcung mi le khrifa biak nak dang rem lo tu pawl Achuak lulh hna lai i “Laimi kan cem Rori” Asi ko lai, Ralkap thluak țawl cang mi Mi lungkhat phur pawl dotu ah tha zang chuah mi NLD tu hi Aungsan sukyi thih hlan deuh 2020-2025 chung te hi, NLD țanh ko rih hna uh sih tiin. Sanling Thantlang.


Palek Le Ralkap Hi An Sual Chin Lengmang Ko: Amah Tein A Um Ko Mi Bak Lungfimlo Tiang In An Vuak – The Chinlung Post\nMarch 10, 2021 admin Chin 0\n2021, March 10, Hakha lamzawhnak ah mi pakhat pa cu ralkap le palik nih mipi hmuhhngan bak ah an vuak anchuiih chih cu hnu ah mawṭaw ah an phurh in an kal pi.Amah hi hodah a si zeibantuk mi sah asi ti cu theih a si loh.An kalpi lio a hmutu pakhat a nih cun mipi hmai ah cun an velh an vuak chih tiah a ti cun an vuak mi cu a lung zongfim lo tiang in an velh tiah a ti cun mah dih ah cun mawtaw ah an kaipi i an kalpi.\nAn vuakna hmun hi Hakha Myanmar Economic Bank hmai ah a si i zaanlei nazi 2 luan hrawng ah a si. Mah kong hi an chimrihmi cu mah tihin a si mah mipa an vuak mihi sandah lamzawhnak zongah a tel a si lo amah kal tein a kal lio ahcun palik nih lam an phih i lungfim lo tiangin an vuak i an kal.\nKNU Le Ralkap An I Doh Nak Ah Ralkap 5 An Thi I KNU Zong Nih An Sakhan A Chuah Tak Ve Cang : Karen ramkulh siloin Mon Ramkulh lei ah karen ralkap KNU le Myanmar ralkap cu nizan March 9 ah an i doh taktak i Myanmar ralkap 5 an thi tiah KNU nih nawl a chuah. Karen ralkap lei cu a thi mi an um loh nain, Mon ramkulh i an sakhan ,an um nak hmun an chuahtak ve.\nAn buai thok dan ning cu Mon ramkulh Thaton District chung i Karen ralkap umhmun an khuarnak cu\nMyanmar ralkap lei nih a lang in an van kah hna i cuti cun i doh nak cu a chuah nak a si. Khatle khat ralkap i kokhawm veve in an i doh mi cu, Myanmar ralkap 5 an thi. Karen ralkap lei cua thi mi an um loh nain, Myanmar ralkap lei an tamthluahmah tikah thih tih nak in an sakhan an chuahtak ve.\nBREAKING NEWS : YANGON AH LAMZAWHMI MINUNG TAMTUK AN TLAIH HNA.


Mindat ah company nih riantuantu 24 hlawh ting 30 a pe hna lo | THE CHIN EXPRESS\nMindat ah company nih riantuantu 24 hlawh ting 30 a pe hna lo\nChin state, Mindat khuapi um company pakhat nih riantuantu 24 hlawh ting 30 leng a pek hna lo caah Mindat Zatlang Bu cheukhat nih hlawh ngah dingin an bawmh cuahmah hna, tiah kan theih.\nMindat Zatlang Bu pakhat in Salai Mang Om nih, “hlawh a ngah lomi riantuantu 24 cu kan si khawh chungin kan bawmh hna. Hlawh an ngah khawhnak hnga Hlutdaw MP 2 zong bawmh kan halpiak hna,” tiah a chim.\n“Zeitin dah a kan bawmhte lai kan hngal rih lo. Company min cu ka chim duh rih lo. Buainak tiang chuak lo dingin remnak tuah kho hna seh ti ka duh. An hlawh pe hna seh ti ka duh,” tiah a chim.\nMah bantukin, Kalay-Mindat-Matupi lam phah dingin tender a ngahtu company sinah rian a tuanmi tampi zong nihin tiang hlawh an ngah lo, tiah anmah riantuantu sin in kan theih.\nRiantuantu pakhat nih, “kan khua in Mindat-Matupi lam phahnak ah rian kan va tuan hna. Kan tuanman atutiang a kan pe lo. Mindat khua ah va kal usih law zeitin dah kan hal hna lai ti zong kan hngal lo. Tlunkal man zong a dih tuk,” tiah a chim.\nHakha hrambunh company ngeitu pakhat nih, “company cheukhat cu aba in rian an ṭuan i an lim tikah cozah nih tangka a pe colh tawn hna lo i harnak an tong ṭheo,” tiah a chim.\nNLD nih cozah a tlaih hnu in Chin state ah company 900 leng an um, tiah Myanmar Times tadinca nih a ṭial.


Republican palai minung pa 5 nih impeachment tuah an duh – TIMES OF CHIN NEWS\nRepublican palai minung pa 5 nih impeachment tuah an duh\nDemocrats pawl nih Vice President Mike Pence cu 25th Amendments hmang in President Donald Trump phuah dingah an fialmi cu Mike Pence nih a duh lo. Cucaah Democrats pawl nih House ah Artitce of Impeachment hmang in phuah dingah biatung an dirh caah atu lio hi House ah debate an tuah cuahmah lio a si.\nHouse ah Democrats palai 222 an um i, Republican palai 211 an um ve. Republican palai minung pa 5 lawng nih impeachment tuah an duh. House ah Democrats an tam deuh caah house nih President Trump cu impeachment an tuah lai i Senate ah biaceih dingah an kuat lai. Senate meeting cu January 19 lawngah meeting tuah a si lai caah President Trump a dinh tiangah tazacuai manh dawh a si ti lo.\nSenate i taza an cuai zongah Democrats nih tei khawhnak lam a um lo Senate i cheuthum cheu hnih vote lawng in President Trump cu phuah khawh a si Senate ah Democrat le Republican cu vote 50 veve lawng an ngei. Republican nih cun Democrats pawl thil tuahmi cu sullam a ngei lomi a si, US caah thatnak in chiatnak a chuahpi lai an ti. By Salai Lairamthang


A linsami biahalnak: Zophei ah ralkap sakhan um ti lo caah CDF-Zophei um herh ti maw? | The Chin Express\nCDF-Zophei cu Zophei chung lawng ah kan cawlcang lo\nMindat le Matupi kar zongah ral kan do\nCNA le CDF dang pawl he kan i bawm peng\nRal umnak paoh ah kan si khawh tawk in kan kal peng\nCJDC zongah CDF-Zophei ralkap 30 kan kal\nRal doh lawng si loin Zophei tlang ah cozah um ti lo caah mipi caah a herhmi fimcawnnak le ngandamnak zong kan tuah\nZophei tlang ah ralhrang Myanmar ralkap sakhan pakhat te a um i cucu Vuangtu khua ah a um. Nain, CDF-Zophei an ṭih tuk hna i an zaam dih caah sakhan cu CDF-Zophei nih a lak i a duah viar cang. Zophei tlang ah ralhrang sakhan um ti lo ahcun CDF-Zophei um herh ti maw?\nMah biahalnak cu anmah CDF-Zophei hruaitu James nih fiang tukin a leh.\n“Zophei ah ralkap sakhan um ti lo nain, CDF-Zophei hi ral a umnak paoh ah kan si khawh tawk in kan kal i CDF dang pawl kan bawmh peng hna.\n“Vuangtu ralkap sakhan um lio zongah, CDF-Zophei cu Hakha le Thantlang kar ah CDF dang he i bawm in ral kan do.\n“Vuangtu ralkap sakhan cu 2021 September 30 ah ralkap nih an zaamtak i CDF-Zophei nih kan lak.\n“Mah hnu zongah, Zophei lawng si loin Mindat le Matupi kar kahdohnak ah CDF-Zophei ralkap pawl kan i thawh ve i CDF dang pawl kan va bawmh ve hna. Cun;\nCDF-Zotung, tbk CDF dang pawl he thawngpang lei in siseh, hriamnam le ralkap lei zongin kan i bawm peng. Kan si khawh tawk in ral umnak paoh ah kan kal peng.\n“CDF-Zophei cu tinṭan a kan petu CNA/F he zong ṭha tein pehtlaihnak kan ngei. Chinland Joint Defense Force (CJDC) zongah chungtel kan si i CJDC nih khua a khan ning paoh in rian kan ṭuan chih fawn.\n“Atu zong hi CJDC ah CDF-Zophei ralkap 30 hrawng kan thlah hna.\n“CDF-Zophei hi CNA sinah tinṭan kai kan i thokka ahcun 300 hrawng lawng kan si nain atu cun 1,300 leng kan si cang.\n“Ralkap uknak kan duh lo i ralkap cozah kan cohlan lo caah cozah kan ngei ti lo. Mipi caah a herhmi ngandamnak, fimcawnnak, tbk vialte cozah lei in zeihmanh a rat ti lo caah kanmah tein i hruai le zohkhenh kan hau cang.\n“Cucaah, CDF-Zophei nihhin ral doh lawng si loin;\nMipi Ukhruainak Department (Zophei tlang khua 22)\nFimcawnnak/Sianginn kainak (Zophei tlang khua 22)\nNgandamnak, tbk in Department 7 kan ngei i kan mipi caah a herh ningin rian tampi kan ṭuan, cucaah budget zong a dih taktak,” tiah a chim.\nCDF-Zophei cu CNF hruainak in kan cawlcang lai\nRal thawngpang: CDF-Hakha le CDF-Zophei nih Kawl Ralkap 3 an thah hna\nHmasa thawngpangCDF-Zophei nih tangka ting thong 1 leng in Zophei khua 22 ah sianginn a on\nHnu thawngpangMalaysia: UNHCR ruangah thongtla mi Laipa cu tuni ah CRC nih a chuah


Aishwarya Rai, vawleicung midawh bik le Miss World hlun.\n"Your warmth outshines your beauty" tiah ngakttah siangin ah an rak ti.\nMui dawh in a za lo; chunglei thlum-al a hau, minung cu.\nAishee zong hi a mui dawh lawng kan upat a si lo, a thlum-al hrimhrim kan upat.\nKei zong nau min ah "Alsang" kaa sak, 'ka thlum-al ning a sang' tinak ah.\nNan duh le ka test u, zei lei poh in, :)\nA Beautiful Person - Poem by Mohammad Hassan\nyou get this grin on your face that could melt ice\nyour cheeks get rosy\nYour eyes get a sparkle in them\nYou get this grin on your face that\nwill make others laugh with you\nYour entire body starts to shake\nWhen you lay sleeping:\nYour brows draw together\nYour lips pucker up\nYou will tense up, then relax\nWhen you are just you:\nYour face is so express full\nYou make the person you are with relax\nYou are there for me always\nYou are a Beautitiful Person .\n“Dance like nobody's watching.\nSui Hnah Thing. 2015 keimah i hmaan ka thlak mi.\nNorth America le Europe ah cun Sikpaar (Autumn) ah mahti hin thing hnah an idawh tuk lai.\n'Ruahchan Ding Um Lo"--Bawi Ci Sung\n(2016 CCU mekazin ca i rak ttial mi a si.)\nZeitin dah kan tuah hnga ti kong ah Hniarlawn i an tuah mi tahchunhnak ah ka von laak lai. Atu Hniarlawn inlu tlang khi a hmawng ngaingai. Atu hmanh i a no pah rih mi khuabawi ṭuan an rak ichaang i, anmah i an ka chimh ning ah, mah inlu thing cu an rak ṭhiam dih, kan pupa chan i an rak zuah cang mi cu. Lo ah an tuk, tihthing ah an hau. Asinain khuabawi zong cu thlachiat an ruat deuh cang. Ram zong an daw deuh cang. Ram cu an hual ṭhan. Thing cu an corh hniarmar i kum tlawmte chung ah mah tluk tuhmawng ah cun aa chuah ṭhan ko. Ram kil cu a ttha tuk.\nThingphun Phu ser ding. Mah Thingphun Phu cu khuabawi tlangpi le zatlang mibu (krifabu zong) i nawl pek mi le cohlan mi si seh. Mah ah cun khuapi thil le “mahta”zoh in zoh cio a si lai.\nRua, mau, ruangal, thothek\nKan Halkha khua hi zeitin ṭamh usi law dah aa dawh hnga, a nuamh hnga, a min a than hnga, khual nih an kan tlawn hnga ti ka ruat tawn. Ka saduhthah ah cun, vawleicung thingkung dawh bikbik hi an ci cah in erh usi law, lamkam ah phun duahmah hna usi law, kan kokek parthing zong phun ve hna usi law, inn kip nih pangpar dawhdawh cing usi law, hau ṭamh nak hruangpar dawhdawh cing hna usi law, zei khuati poh ah phun hnihthum lengmang par hna seh law, … ti tehna a si.\nTime Travel by Rail in Myanmar\nUpa nih ral an hrih; a thi tu ah mino!\nMawttaw Mankhan Zoh Nak\nKan fah taktak nakin kan thlalau a tam deuh;\nTon taktak mi ruang nakin kan khuaruah mi ruang ah kan teem deuh.\nMothers' Day laksawng ah kum 10-pa nih utlak tete 2 a nu a pek. A nu nih cun a ttih tuk hna i a lau.\nPate cu a lung a ttha pah lo i, "Mah tluk na ttih lai hngalh ah, ka nu, rul tu ka'n cawkpiak na-hnga!" a ti.\nVideo will stay till around September 21.


Thawngṭha: Europe Ramkomh Hluttaw nih NUG le CRPH a cohlan | The Chin Express\nThawngṭha: Europe Ramkomh Hluttaw nih NUG le CRPH a cohlan\nEurope ram 27 komh hluttaw (Europe Ramkomh Hluttaw) nih CRPH le NUG a cohlan.\nNizaan tihni (Nilini) ahkhan Europe Ramkomh Hluttaw ah chungtel ram 27 in MP pawl nih “CRPH le NUG kan cohlang lai maw?” tiin vote an thlak. MP 647 nih cohlan dingin an thlak, 2 nih cohlan lo ding le 31 cu an i sum.\nCucaah, “CRPH le NUG lawnglawng hi Myanmar mipi duhmi democracy aiawhtu asi tiin Europe Ramkomh Hluttaw nih kan cohlan,” tiah bia an chah.\nEurope Ramkomh Hluttaw nih CRPH le NUG a cohlan cu uknak firtu Myanmar ralkap cozah caah ningzak taktak asi. Ramdang nih Myanmar cozah taktak ah kan cohlang hna seh tiin an i zuam lenmi cu ek khor lei a panh thluahmah ko. Atutiang ahcun ramdang thinlung ah mipi duhmi NUG nih a tei ngaingai – kan tei thluahmah ko.\nTu zarh thokka zong ahkhan, France Hluttaw Sang (Senate) nih NUG a cohlan cang. Hluttaw Niam nih a cohlan ve ahcun (a cohlan ding a fiang ko) France ram hi phungning tein NUG a cohlang hmasa bikmi ram asi lai.\nFrance ram hi phungning tein NUG a cohlang hmasa bikmi ram asi te men lai.\nEurope Ramkomh Hluttaw nih CRPH le NUG cohlannak upadi a fehtermi ahcun;\n1. Myanmar ralkap nih mipi na hrem le thah pengmi hna hi ‘minung cungah sualnak tuah hramhram’ asi kho cang, tiah Min Aung Hlaing hruaimi mifir cozah cungah fak piin lungtlinlonak a langhter chih — Nilini tiang ah uknak firtu ralkap cozah nih mipi 1,159 a thah cang hna. Inn le khua tampi a khangh cang hna.\n2. Phuahchom case in na tlaihmi President Pu Win Myint, Rampi Ruahnak Petu Pi Aung San Suu Kyi le adang vialte hi zei cukha ti um loin a rannak in thlah dih hna, ati.\n3. China le Russia zong hi UN Security Council ah zungzal chungtel nan si thawngin a hmanungbik bia chahnak nawl nan ngeihmi hi sullam ngei tein hmang ulaw Myanmar kong ahhin thil dik ṭanpi uh, ati hna — US, UK le France nih uknak firtu ralkap cozah dantat dingin UN Security Council ah a biapi taktakmi policy an chuahpi mi cu China le Russia nih an rak kham caah zeihmanh hma lak khawh asi lo. China le Russia hi Myanmar mipi harnak a kan petu an si.\n4. Germany, France, Italy, Norway, Sweden, tbk Europe ramkomh chungtel ram 27 zong nih uknak firtu Myanmar ralkap cozah tangka luhnak a simi sipuaizi vialte phit thluahmah hna uh. Cun uknak firtu le a bawmtu vialte dantat thluahmah hna uh, ati.\n5. Myanmar innpa ram 10 i funtomnak bu ASEAN (Malaysia, Brunei, Cambodia, Indonesia, Laos, Myanmar, Philippines, Singapore, Thailand le Vietnam) zong nih Myanmar boruak kong ahhin khat lei phu lawng tong hna hlah, NUG le zatlang bu lutlai vialte zong tong chih hna, ati.\nAtutiang ahcun, ASEAN palai cu ralkap cozah nih Myanmar luhnak nawl a pe duh lo. Mah ruangah ASEAN nih a ingpuannak kong voi tam ngai chim cang.\nHmasa thawngpangMalaysia PM: A rauh hlan ah ‘state dang kal’ a ngah cang lai\nHnu thawngpangCDF nih Thantlang ah Kawl Ralkap 1 an thah


Kan Farnu Nih Teinak He Kan Rak Kir Than Te Lai Tiah Bia A Cah Tak - Chin Eleven News\nUico ralhrang uknak duh loin ramtang ah a lut mi kanfar nu bia chim cu ngaih hna a chia i, nusaltha ciammam bia bak a si ko. Teinak he kan ral kir than lai tiah a chim. Ruahsur le nilinh tuar in ram caah nunnak thap in nusaltha ramdang an um hi zaangfak tuk an si nain an thinlung nih hibantuk tuknak hi, doh loin tthut sawhsawh i um ding cu an celh lo caah ramtang i an luhnak hi a si.\nKan farnu te a bia cu uar a um taktak si. Teinak he kan kir lai tiah raltha taktak in a chim ko. miphun le ram caah nunnak pek in ramtang ah a kal mi kan far le hi an thachiatnak si loin thazaang pek an biapi taktak. FB timeline le social media zongah an chiatnak le an tling lonak hi tial le chim loin, thazaang tu pe cio ko hna usih. Pa hmung\nRelchap: Thantlang Kangh-Uh Tongmi Pakhat Hmurka; BAWIPA ah cun kai lawm thiamthiam ko.\nA Mak Ko! SAC Ralhrang Bawi An Nupi Le Tiang In Raltuk An Cawn Ter Hna


«Documenter le hirak» | El Watan\n«Documenter le hirak»\nSara Nacer. Cinéaste algéro-canadienne\nLa jeune productrice de cinéma, l’Algéro-Canadienne, Sara Nacer, reprend la caméra pour revisiter son Algérie natale en plein mouvement de contestation pour documenter le hirak, qui est à sa douzième semaine. Elle a mis en pause un autre documentaire qu’elle préparait sur la rockeuse du désert, Hasna El Becharia, le temps de répondre à l’appel «très fort» du hirak. Entretien.


BREAKING NEWS: A TU NAI TE AH MISUAL PAKHAT NIH NAM IN A THAH – The Chinlung Post\nSeptember 6, 2021 admin Chin 0\nBreaking news: Aho ti theih lomi nih Pi. K. Vanlalduati nam in an thah. Hi thil a cannak hi mizoram lunglei ah a si. Pi K. Vanlalduati hi Lawngtlai le Lunglei Sumo Counter a hngaktu asi. Hi konghe pehtlaiin thanhnak an tuahmi cu Lawngtlai le Lunglei a service mi Sumo counter ahngaktu Pi.K. Vanladuati cu a ho ti theih lomi misual nih nam in a thah.\nPi. K. Vanlalduati hi Upa K. Biak Cung Nung fanu a si. Tuzan suimilam pasarih hrawngah khan dawr ahngahnak ah minung pakhat nih a tangka chuh a timh i, a luh hnawh. Cu nak ahcun a tubantukin misual nih nam in an thah hi a si. Nam in an sawh hnu ah hin kaa khat hmanh bia chim manh loin a nunnak a liam tiah an langhter. Nam a sawhtu hi a ho timi an thei rih lo.\nCabia Dang:Thantlang khua nih kan upatmi le bochanmi kan pale hna, 18,000 Kyats in maw kan miphun huham zuar lai ci. Naite ah an kan thah, an kan nawnmi mino hna rauthla aa nuam lai maw? Ramtang le thingtang ah ruahti le, cangvet fikfa lak i nan mino le hmai nan khap la maw?Hmailei tiang kan tuanbia ah a caam dingmi a si. Na tuanbia ai dawh la maw? Pathian mithmai le, nan mipi hna mithmai zoh bu in biakhiahnak rak tuah hram ko sawh.Upat hmaizahnak he, Thantlang mino pakhat. Credit: TTT\nTHANTLANG MINO PAKHAT NIH THANTLANG PASTOR TE BIA A CAH HNA


Ṭhitumnak Tuah Hlanah Ngaknu Le Tlangval Um Ṭi A Ṭha Deuh Tuk: Research – Chin World News Evening\nṬhitumnak Tuah Hlanah Ngaknu Le Tlangval Um Ṭi A Ṭha Deuh Tuk: Research\nMay 11, 2020 May 11, 2020 Salai Van Theihtlei\nBarna Trends report nih a chimmi cu American 65% nih thihumnak tuah hlanah ngaknu le tlangval um ti hi a tha deuh an ti; 35% nih cun a tha lo an ti ve. 57% nih an chim thanmi cu kan ngaknu he kan um ti ko; kan tlangval he kan um ti ko; kan tluang ngai ko an ti ve.Thiṭumnak tuah hlanah hmun khat um ti a thatnak ruang an chimmi cu tangka zong kan khawng deuh i kan i nuam deuh i thitumnak kan tuah tik zong zong ah harnak a um ti lo an ti.\nKan um ti chungmi nih nu le va dirhmun phaknak ding caah lam zong a kan sialpiak i, hmailei ah kan um ti kho taktak lai maw ti a kan hngalhtertu zong a si tiah 84% nih an chim. 62% nih cun kan um ti chung ruangah zeihmanh aa dang deuhmi a um hlei lo an ti. 18% nih cun thitum hlanah um ti cu thilphurh lam a rihter an ti. Report nih a chim thanmi cu nu tampi nih Khrihfabu an chuah tak cang a ti. A ruang hna cu nun cawmnak caah a herhmi a tam tuk cang. Chungkhar muisam le herh ning zong aa thleng cang. Pumpak in dirkamhnak kawl zong a hau cang an ti.\nHnulei tuanbia zoh tikah pa tu hi biakinn ah kal a duh lo deuhmi an si. ‘Nihin Khrihfabu caah tuanvo lianpi a ummi cu nu hna thazaang pek hi a si tiah report nih a tial. Research nih a chim thanmi cu biakinn ah a kal bal lomi cu mah tein thah a tam i biakinn ah a kal lengmang nak in a kal bal lomi hi an him lo deuh a ti.\nHarvard School of Public Health leiin professor pakhat nih a research mi ahcun biakinn ah a kal lengmangmi nu-va cu caan sau pi an um ti kho i lungretheih le harnak dangdang nih harnak a pe tuk hna lo. Aa thenmi zong an um tuk lo tiah a chim. Biakinn a kal bal lomi cu chungkhar in a siah pumpak nunnak ah a siah then le lungdonghnak hi a tam ngaingai tiah a chim chih.\nBarna report nih a biapi ngaiin a chim thanmi cu Khrihfabu caah kan ral taktak a simi hi a piaka film a si a ti. Phone chan a si tikah internet a um paoh ahcun zoh khawh peng a si i Khrihfabu caah zuamcawhtu taktak a si. Ni fatin in zohmi le hmuhmi a si tikah duhsah tete in nunphung le zatlangnun ah a lut chin lengmang cang i nunnak he aa tlai cang a ti. Ref: TCP.\nPresident Trump Nih Coronavirus Hi Kan Tei Khawh Ciomau Cang Tiah Thatho Ngai In A Chim\nChinmi/Laimi Chungah Hibantuk A Cotu Cu Kan Farnu Eshther Dawt Chin Sung Lawng A Si Lawmhpi Cio Hna Usih


REV. M THAWNG KAM. RAL LE BIBLE, KHRIHFABU TIANG A HNUR SUAN – The Chinlung Post\nSeptember 17, 2021 admin Knowledge 0\nRal le Bible. Tulio kan ram cu ral buainak ikah thawng, ithah thawng nih a khuh. Kan I thimmi a si lo. Hrial khawh zong a si lo. Khrihfabu tiang thukpi in a hnursuan. Pastor te an hmuhning aa dang. Minung ruahnak ikhahlo men silo in Bible cawnpiaknak cung ah idan a si. A cheu nih pumpak in siseh, Khrihfabu in siseh ral dohnak ahcun kan I tel awk a silo. Meithal cawknak ah phaisa kan pek awk a silo an ti.\nA cheu nih Israel mi zong ral an tu, Pathian nih pei a dohpi hna cu. Cu caah kan I tel awk a si an ti ve. Bible I tlaih ciocio a si. Nan hawi kha va daw hna ulaw nan ral kha va hua hna u tiah an titawn. Sihmanhsehlaw nan ral kha va daw hna ulaw an hremtu hna kha thla va cam piak hna u. Cuticun vancung khua I a ummi nan Pa fale cu nan si lai (Mt.5:43-45) tiah Biakam Thar nih a ti.\nBiakam Hlun chung ah Bawipa nih Samuel kha Saul sin ah a thlah I ‘a tucu va kal law Amalek kha va tu, an ngeihmi vialte kha va hrawk dih; zuah hna hlah. Pa thlulo, nu thlulo, ngakchia thlulo, bawhte thlulo, cawtum thlulo, tuu thlulo, kalauk thlulo, laa thlulo in va that hna’ a ti (1 Sam.15:3). Cun, (Jeriko) khua chung I a ummi vialte cu, nu he pa he, tar he no he, cawtum, tuu le laa he tiah vainam in an sam dih cikcek hna’ (Joshua 6:21) ti kan hmuh fawn.\nHi bantuk hi Biakam Hlun chung ah voitampi kan hmuh. Na ral caah thla va cam a titu le (nan ral kha) va that dih hna u a titu hi Pathian dangdang maw an si hnga? Asiloah, Chanhlun lio Pathian kha thin tawi in a rak I palh bia maw a si hnga? Chanthar a phak tik ah a lung aa thleng I a piangthar than i maw a si ne hnga? A si kholo. Aa thlenglomi Pathian pakhat sin in a rami Bia an si! Pathian cu aa palh ballo. A khuakhan nak cu a ding zungzal. Amen!\nPumpak hmuisel cawnpiaknak kha miphun ca ah aa tlak tawnlo bantuk in miphun hmuisel cawnpiaknak kha pumpak ca kan hman ahcun pial a fawi tuk. Thenhai a hau.Pumpak in an huatu le na ral na ngaihthiam ahcun a dam dih. Miphun raldohnak ah aho khi pumpak in va huat a umlo. A ho khi thla va cam piakding a umlo. Pumpak ca thla vacam piaknak nih ral kha a daihter in a dongh ter kholo. Cucu an I dannak a si. Tulio kan tonmi buainak hi pumpak thil a silo. Miphun le Ram kong a si. I awtawm hlah. Na tuah hnga ding kha tuah ko. By, M Thawng Kam\nCHINRAM AH RALHRANG SAKHAN 56 A UM, CU CHUNGAH


Bawipa Cu A Tha\nBawipa hi zei tluk in dah a that ti kha nan mah te in va kawl cio hmanh u,a mah chung ah him te in a um mi cu a lung a lawm. Salm 34:8\nCu nih cun a fiantermi cu, Pathian hmaiah cun ahohmanh an i porhlaw kho lo, ti hi a si. 30Sihmanhsehlaw Pathian nih cun kannih cu Khrih Jesuh he a kan pehtlaihter cang i Pathian nih Khrih cu kannih fimnak caah a ser cang; amah thawng cun kannih cu Pathian he kan i rem i Pathian mithiang ah kan cang i a luatmi kan si. 1Kor 1:29-30\nTuni ahhin taksa thinlung dihlak in nan kut kan tlaih dih hna. Zei ca ah tiah Bawipa cu a tha,i a thawng fawn.Kum le caan cu an liam lengmang ko nain a kan kal pi ko. Tuzing caan ah hin Bawipa cu zeitluk in a that ti kha mah te in kawl cio ding a si. Kum an liam i ka caah cun kum a thlum chin.\nAbraham nih Sodom le Gomorrah ca ah zangfah a nawl lio ah,Bawipa kei cu ledip le vutcam men si ko hmanh ning law,Bawipa nangmah cu ngamh ngai in ka chawnh hi ka ngai thiam ko.Mi hrut bantuk in ka um lio can zong ka duh nak na hngalh.A si kho lo ding mi kan hal zong ah a si kho bik tiang khi lung sau in na ka ngaih piak, a ti bantuk in mi hrut bantuk in,a mah hmai ka ah rungrul le cang cel bantutluk hmanh san tlaih nak a ngei lo hi zei ruang ah dah hi tluk hin ka cung ah hin a that hnga i a thawn nak hi a langhter hnga.Salm ca tial tu nih “minung hi zei dah a si i na hnak kar ah na tenh?minung men men a si mi hi zei dah a si i a zawn an ruah ti mi hi ka ruat.(Salm 8:4) A ti ban tuk in ka ruat ve.\nU le nau hna Bawipa nih 2012 zei tin dah na cung ah a tuah ti kha nan mah te in ruat cio hmanh uh.Rel cawk a si lai lo.Khua ruah har a si.Hmuh awk kan i tlakning in dan a kan tat lio.Mi sual kan si ko lio ah ,kan sual nak cu kan mah he a hlat nak ah a kan thial piak.Bawi pa cu a tha dawt nak cu zungzal in a hmun.Zumh awk tlak a si nak cu chan vialte tiang a hmun.Vawlei cung ah deuh hmang lo in zumh awk tlak cu Pathian lawng a si.Kan hruh lio ah kan fim nak ca ah khrih cu a kan pek i a kan fim ter.(1Kor 1:29)Kan sual ruang ah kan nun khawh nak hnga zeihmanha tuah kho mi kan si lio theng te ah ah khrih cu kan ca ah a thi.(Rom 5:6)A sual cia mi ka nun nak cu khrih he vailam tah nak khenh chih kan si cang ti kha kan hngalh .A thih nak ah kan sual nak he kan thih ve cang ca ah,nun nak ah thawh ter than a si nak ah a mah he kan tho than ve.Kan thih tik ah a thu a man i a mui a chia mi kan si.A si na in kan thawh than tik ah cun ser thar mi kan si cang.Pathian co hlang awk tlak kan si cang.Kan i dawh cang.kan thi than ti lai lo.Voikhat ah za lak in a kan tlanh cang.Do tla kan si cang.A fa ah rel chih kan si cang.ro co tu kan si cang.Nun nak ca uk chung ah min tial kan si cang.vancung member kan si cang.Haleluihah,Bawipa min thangthat si ko seh.Zei ca ah tiah a mah cu a tha.A mah cu a thawng.Vawlei cung ah a mah a tei ding an um lo.\nVawlei cung Satan pen nak ramcung kan um lio ah, him te in kan um nak hnga a pa Pathian sin ah a kan hal piak.(Johan 17:14-17)A kan um pi tu a kan hruaitu a kan cawmkengtu ah Thiangthlarau a kan pek rih,Hi vawlei tih a nun nak hmun,nun zong kan tih,thih zong kan tih,ral lak ah kan um,him nak a um kho lo.Cu chung kan um lio ah vancung mi nih kan phorh mi thawngtha bik cu tih hlah uh ti hi a si.Zachariah sin zong ah ti hlah ti a si.Mary zong ti hlah ti a si.Tu khal hna sin zong ah tih hlah ti a si.Lam kal tu sin ah nan thin phanghlah uh ti a si.Ni hin kan ca ah thawng tha bik cu vawlei ah tih ding mi kan ngei ti lo.Thih zong kan tih lo,Nun zong kan tih lo.Satan zong kan tih lo.Sifah zong kan tih lo.Rum zong kan tih lo.zei ca ah tiah vawlei nih har nak an pek hna lai,si hmanh seh law,tih hlah uh,vawlei ka tei cang,(Johan 16:33)Tei cia kan si cang.Vawlei ah daih nak um ko seh.Daite in um ko uh,Hna ngam te in um ko uh.Zei ca ah tiah Bawi pa cu a tha.Thiltha lo nih na cung ah nawl ngeih khawh nak a ngei ti lo.Haleluiah teitu ka si.Tih mi ka ngei ti lo.\nVawlei cung ah Pathian tluk in a thawng mi an um hnga maw. Hitler maw, Napoleon maw, Sadam Hussein maw na chuah pi hnga.A tu an thawn nak khoika dah an um cang.An thih hnu ah a loh ko tung. A zung zal a thawng mi cu Pathian pakhat lawng a si .A thawng chin leng mang.Pathian cung ah a ho hmanh an um kho lo.Pathian nih a tei dih hna.Thil man zei zat a kai i kan ram a har zong ah ,thil man kai nak nih Pathian rum nak a lonh kho hrim hrim lo.Thil man zei zat a kai zong ah Pathian a cung ah a um peng.Pathian min thangthat in um ko seh.A chan a dih kho lo.Sungh ti a um kho lo.Bawi pa cu a tha hringhran. Zei zong vialte a kan tei piak.\nCu ca ah Salm 103 ah “ Maw ka nun nak Bawipa cu thangthat tuah.A mah le a mah kha Bawipa thangthat a fial.A mah te in a cung ah Bawi pa that nak a kawl.Ka sining vialte a ti rih.A si ning vialte ah Bawi pa a tel lo nak a um lo kha a hngalh.Bawipa a thlak lo nak a um lo ti kha a hngalh.Cu ca ah ka si ning vialte nang mah cu Bawipa kha thangthat ko.A sun par nak ca ah ser mi na si a ti khawh nak hi a si.Ka zawt nak a ka damter.2012 kum chung na zawt nak chung in an dam ter tu a ho dah a si.Na ven khawh nak ruang ah a si maw.Ven khawh cu chimh hlah zei tin dah ka nun ti hmanh ka ruah khawh lo lio ah hin kum khat a ka liam pi tu cu Pathian dah lo cu a ho hmanh a si hrim hrim lo.Thlanchung in a ka khamh.2012 chung ah na pawng ah thlan mual a liam mi pa zei zat dah an um.Vawlei cung ah pa zei zat dah an um .Minute le second pakhat chung vawlei cung ah Pazei zat dah an thi.Ni hin kum dih tiang a tu tiang a nun ter tu thlanchung in an khamh tu cu a nungmi Pathian a si ko .Zei ca ah tiah Bawipa cu na cung ah a tha.Ka no peng i mupi bantuk in ka thawng a ti. Na kum a tam deuh zong ah na ruah chan nak a karh ter,Kan zumh nak a karhter.Tha zang thar a kan pek.Ruah nak thar a kan pek.Fim nak kan i chap deuh.Cu ca ah kan nopeng i Mupi bantuk in a kan thawn ter.Zei ca ah tiah Bawipa cu a tha a min thangthat in a um ko seh.\nCu ca ah nang mah le kei mah hi kan i porhlawt awk a um ti maw.Kan si ning tu ah Bawi pa a kan telh pi ruang ah kan tuah khawk mi tu hi kan i porhlawt awk a si hnga lo maw.Bawipa ruang ah,a ka um pi ruang ah,a ka dawt ruang ah,a sun parnak ca ah a si,ti in nan nun chung in a chuah awk a si.Zei ca ah tiah Bawi pa cu a tha.ZBC hla 75 nak Khua ruah har a vel(Amazing Grace) ti mi hla a phuah tu pa John Newton hla kha rel hnik,sak hnik.Pathian nih 2012 chung i a kan co ter mi a vel cu a ngan tuk a thlum tukA that nak cu ka nun nak ah a liam in a liam.Zei ca ah tiah Bawi pa cu a tha.\nU le nau hna,2013 luh lai zong hi tih hrim hrim hlah.Thazangthar,ruah nak thar,lawmhnak thar,thluachuah thar,fimnak thar,rumnak thar, he Pathian nih an lut pi rih lai.Lawmh nak le thangthat nak sak in 2013 cu lut tuah uh sih.Pathian nih thluachuah pek ko seh.Amen. Haleluiah.


C. Ronaldo nih a helh chih len nain a ngah lo, Kan duh lo tiah Model Aline Lima nih a leh diam\nbysalaicung\tFebruary 11, 2019\tHome, World\nC. Ronaldo cu bawlung chuihthiam sinak in minthang ngaingai a si bantuk in a uartu, a duhtu nu pawl an tam ngai, nu thinlung cu C. Ronaldo caah a si ko tiah a chim mi zong an um nain a chanchung ah a ngah khawh lomi nu pakhat a um tiah an chim. Cu nu cu midang si loin Australia, Melbourne ah a um mi model Aline Lima hi a si tiah theih a si. Hi kong hi a mah Aline Lima hrim nih a rak chim mi a si tiah Daily Mail zong nih a tarlangh.\n“Voi tampi C. Ronaldo nih a ka helh, i tong ko uhsih a ka ti zungzal, darling ka ngei cang ka ti ko zong ah a ka sawm chih, a si nain a ka sawmnak ka cohlan lomi nih C. Ronaldo cu a lauter ngai ngai” tiah Model Aline Lima nih cun a chim ti asi.\nDaily Mail nih a tarlangh ning ahcun ” Kum 2015 lio ah C. Ronaldo nih hin Aline Lima hmanthlak hi Instagram in a rak hmuh i comment a rak pek colh, cu hnu Whatsapp zong nih a pehtlaih, ca a kuat zungzal i a helh chih, i tong uhsih, nangmah he caan hman ka duh tiah a rak sawm lengmang nain Model nu nih hin a rak cohlang duh lo” tiah a tial.\nCRonaldo nih Aline Lima a helhnak kong cu C. Ronaldo darling zong nih a rak theih i an karlak buainak zong a rak um bal tiah an tar chih. Hi thawngpang hi kum 2015, kum 2016 lio ahcun a rak laar taktak. Cu hnu zong ah C. Ronaldo nih a ngah khawh lomi nu tiah tu ni tiang a thar in an tar tthan lengmang hi a si.\nPrevious Kawl nu rual pawl nih Kawlpa pawl an tlaihhrem hna hnu ah an Tilmu an fir i an zuar\nNext Chin Community of Indiana President Peter Thawnghmung le Board of Director Pu David Nuntho Malaysia an phan


Rev. Dr.Stephen Hre Kio nih ” Bible ca caang ai kalh mi phun (10) a fianter nak hi ngai ve hmanh…Video.. – Vaurawng\nRev. Dr.Stephen Hre Kio nih ” Bible ca caang ai kalh mi phun (10) a fianter nak hi ngai ve hmanh…Video..\nRev. Dr.Stephen Hre Kio nih ” Bible ca caang ai kalh mi (10) a fianter nak hi ngai ve hmanh…Video..\nA tu tan a van fianter lawng ah hin kan Bible hi mah tluk hin maw a rak i kalh i a rak tlin lo ti mi kha a tam u nih cun kan i fiang in kan theih men lai dah ka ti..\nVawlei cung Chin miphun dih lak nih Bible lei ah kan pa cem kan ti mi le kan i bochan cem mi Rev. Dr . Hre Kio nih a van chim i a van fian ter mi pawl cu a tha kho taktak i zapi zong nih nan rak i fiang ve cio ko lai dah ka ti…\nAtanglei ca hi Al Bik Lian facebook chung in lak mi asi….\nBible Cang Aa Kalh Mi Pawl Halfiannak(Bible Contradiction Q&A)\nRev. Dr. Stephen Hre Kio nih a tanglei Bible cacang aikalh mi (Contradiction) hna hi fianternak a tuah mi zoh tikah kan Laimi caah bible Scholar tiah auh khawh asi cang.Scholar timi cu fimhnak, hngalhnak le cawnnak puitling a ngei mi hna khi Scholar tiah a fawinak cun an ti hna. https://youtu.be/FHRq4XusMNM\nA hlei in Khrihfa hna nih kan hman mi Bible ca chungin an Bible ah tammpi aitel ve i kan zumhning zong ai lo cem mi Muslim le an Scholar hna nih Bible hi Pathian bia ai lo, Minung 40 nih tial chawm mi pei asi ko cu an tinak cu pathian nih thawh achuahhnawh taktak mi ( Inspired) asi ahcun Patian cu zeizong te a hngal dihtu asi caah Bible tialtu hna nih an i palh khawh awk asi lo ti hi asi.\nZumtu Mirang Bible Scholar tampi hna nih a tanglei Bible cacang hna hi Rev. Dr. Hre Kio nih fianternak atuah bantuk in an tuah khawh lo mi asi.Fianternak atuah ning hi ka ruah loleng asi pin ah source a lak ning hi zoh tikah Bible sining tuanbia a hngalhning hi athuk taktak ti a lang. Cucaah kan Laimi chungah amah hi kan Bible Scholar a si tiah kan auh khawh.\nref;Al Bik Lian/Religious And Political Voice\nBe the first to comment on "Rev. Dr.Stephen Hre Kio nih ” Bible ca caang ai kalh mi phun (10) a fianter nak hi ngai ve hmanh…Video.."


Hna a ngam tuk ee!! Henry Van Thio nih mah bantuk dirhmun sunglawi a co tthan ah cun\nPyithu Hluutaw tu ahhin CNLD nih fakpi in tanlak an itimh. Cucaah, tulio mino nih an uar ngaimi Salai Ceu Bik Thawng cu aa thawh hnik nain, CNLD Chiarman Pu Lal Maung Cung nih amah caah aa ciah diam cang caah a lawng ti lo tiah biathli an chim. NLD le USDP lei in a rak izuam dingmi hi Pu Lal Maung Cung nih a ngamh pah hna caah a si kho. (CNLD offical thawngthanhnak a um rih lo caah aa thleng khomi thil a si rih)\nChin State PM caah hmun 2 a lawngmi ahhin USDP lei in Dr. Hmuh Thang cu a dir tthan lai. Laimi ah pabik in kan ruahmi a si tikah an tei kho te hnga dek maw! Opposition ah a thu thiam ding ahcun, Thantlang caah a fak tuk lai an ti ahcun, tutan cu NLD lei zong ah maw an mit an chiah te. CNLD lei in ahodah an rak dir ve te lai? A dir dingmi pumpak cung zong ahhin mipi nih an mit an chiah te lai. Cucaah pumpak kha biapi ngai an si ve lai. By-Zasang Cinzah\nBe the first to comment on "Hna a ngam tuk ee!! Henry Van Thio nih mah bantuk dirhmun sunglawi a co tthan ah cun"


Model & Actress Bella Cu Fashion Design Dawh Taktak He A Rak Lang Ve – Lai Holh News\nBella cu Miss Myanmar World 2016 winner a si bantukin a muisam dawhnak le a taksa tthatnak cu soi awk hrimhrim a um ve lo. A muisam le a umtu te zong duh a nung i, mipi thazaang peknak a co khun ve.\nArt leiah a luhnak caan a sau rih lo nain, a muisam dawhnak le duh a nunnak nih mipi thinlung chungag hmunhma a lak khawh cawlh ve. Photo shooting le cawngia vedio lei zongah hmuh lengmang a si bantukin hlawhtlinnak zong a hmu zuahmah ve cang.\nBella hi cu ram sangsang hna stage cung zongah hmuh lengmang a si bantukin Myanmar ram mintthat tertu miss pakhat zong a si fawn. Mino te a si caah tleirawl mino hna nih thazaang an pek khun i, an uar khun.\nBella zongnih hin a muisam dawhnak le a taksa tthatnak pawl hna hi a social hmangin mipi sinah a rak langhter lengmang ve. A tutan zong a nakmi fashion he dawh taktakin a rak langhnak hmanthlak pawl hna cu a facebook hmangin mipi sinah a rak langhter tthan.


Thawngttha! Trump Nih Teinak A Co – Chin World News Evening\nThawngttha! Trump Nih Teinak A Co\nFebruary 14, 2021 Salai Van World News\nPresident hlun Donald Trump Nih Teinak A Co Than! President Donald Trump cu Democrats nih voi hnih tiang house ah impeachment an tuah i senate ah voi hnih tiang taza an cuai nain avoi hnih ning tein a tei hna. Democrats pawl cu avoi hnih ning tein an sung. Thil dik nih a donghnak ahcun teinak a hmuh peng ko. Lih le hrokhrawlnak hi zungzal a hmun lo. Huatnak nih teinak tatkak a chuahpi bal lo.\nDemocrats nih an ruahchan mi vialte cu minmei bantuk in an tian dih cang. President hlun hna nih an ngahmi benefit viale zong a ngah dih lai, 2024 thimnak zongah a lut kho than lai. Kum khat ah $221,400 an pek lai. Thla 6 chung a zung riantuan vilate thlahlawh an pek piak rih lai. Kum khat chungah a khual tlawnnak le staff caah million pakhat tiang a claim khawh lai. A nupi Malenia nih kum khat ah a khualtlawnnak le security caah$500000 lengmang hmannak nawl a ngei lai.\nHealth Insurance pek an si rih lai. A thih tiang in security laak piaktu a ngei lai i, a thihnak ah a dihmi phaisa vialte zong cozah nih tuanvo an laak dih lai. Republican senator minung 6 nih democrats lei ah vote an thlak. Tutan ah Judah Isakhariat a tuanmi Republican party in senator minung 6 hna cu: Sens. Richard Burr of North Carolina, Bill Cassidy of Louisiana, Susan Collins of Maine, Lisa Murkowski of Alaska, Mitt Romney of Utah, Ben Sasse of Nebraska and Pat Toomey of Pennsylvania. Credit: Salai Lairamthang